Τα Κάστρα της Αρκαδίας - Booking Greek Hotels\nΕδω θα διαβάσετε μερικές απο τις ανεξάντλητες πληροφορίες για Τα Κάστρα της Αρκαδίας\nΜία από τις σημαντικότερες βαρωνίες της μεσαιωνικής εποχής ήταν εκείνη της Άκοβας. Το Φράγκικο κάστρο της Άκοβας, βρίσκεται σε βραχώδη λόφο κοντά στα Τρόπαια, ανατολικά του Βυζικίου. Λέγεται αλλιώς κάστρο της Μονοβύζας ή της Κυράς από τη Φράγκισα αμαζόνα που το κυβέρνησε. Ανήκει στο Δήμο Τροπαίων.\nΕίναι μεσαιωνικό κάστρο και βρίσκεται κοντά στο Παλιόκαστρο. Το όνομά του έχει συνδεθεί με το φεουδάρχη Δοξαπατρή Βουτσαρά που από εκεί αντιμετώπισε τους Φράγκους κατά την Δ΄ Σταυροφορία. Υπάρχει θρύλος ότι η κόρη του Δοξαπατρή αυτοκτόνησε πέφτοντας από το κάστρο στον Αλφειό ποταμό. Ανήκει στο Δήμο Γόρτυνος.\nΣτο Παράλιο Άστρος πάνω στο βραχώδη λόφο βρίσκεται το κάστρο χτισμένο τον καιρό της Τουρκοκρατίας. Διατηρείται μεγάλο μέρος του οχυρωματικού τείχους και ένας από τους στρογγυλούς πύργους του. Η θέα που χαρίζει στον επισκέπτη είναι μεγάλη τόσο προς τη μεριά της θάλασσας όσο και από την κατεύθυνση της στεριάς. Ανήκει στο Δήμο Βόρειας Κυνουρίας.\nΝοτιοδυτικά του χωριού Βαλτεσινίκο, πάνω στο λόφο Παλαιόκαστρο, βρίσκεται ένα μικρό οχυρό και λείψανα πύργου, όπου το μεγαλύτερο τμήμα του είναι ερειπωμένο. Το κάστρο αυτό προϋπήρχε των Φράγκων. Όταν έγινε το μοίρασμα των κτίσεων του Μοριά δόθηκε στη Βαρωνία της Άκοβας. Ανήκει στο Δήμο Κλείτορος.\nΚοντά στο χωριό Βελιγοστή ένας σωρός από πέτρες μαρτυρεί την ύπαρξη κάστρου. Δεν είναι άλλο από το γνωστό κάστρο της Βελιγοστής. Ανήκει στο Δήμο Φαλαισίας.\nΝότια της Μεγαλόπολης πάνω στο βράχο είναι χτισμένο το κάστρο που σήμερα είναι ερειπωμένο αφού οι πολλές εκκλησίες που υπήρχαν στο εσωτερικό δε σώζονται πια. Γνώρισε μέρες δόξας το 14ο αιώνα. Ανήκει στο Δήμο Φαλαισίας.\nΣτο δρόμο από την Τρίπολη προς την Αργολίδα μέσω Αχλαδόκαμπου, μετά το χωριό Αγιωργίτικα δεξιά του δρόμου, υπάρχει ένας λόφος όπου ερείπια από κάποιο οχυρό μαρτυρούν την ιστορία του Μουχλιού. Στην περίοδο της ακμής του, τη Μεσαιωνική εποχή, συγκρινόταν με το Μυστρά και τη Μονεμβασιά. Ένα τείχος περιέβαλε την πόλη και τις εκκλησίες μεταξύ των οποίων δέσποζε η Παναγία η Μουχλιώτισσα. Ανήκει στο Δήμο Κορυθίου.\nΒρίσκεται κοντά στον Άγιο Ιωάννη της Μελιγούς στο δρόμο από το Άστρος προς τον Άγιο Πέτρο. Χτίστηκε την περίοδο της Φραγκοκρατίας από τον πρίγκιπα Γουλιέλμο Βιλλεαρδουΐνο. Σήμερα σώζεται τμήμα των τειχών του και ερείπια του κεντρικού πύργου. Το όνομά του έχει συνδεθεί με θρύλους και ειδικότερα με την ηρωίδα της δημοτικής παράδοσης, την Ωριά. Ανήκει στο Δήμο Βόρειας Κυνουρίας.


Χειροποίητα Καλλυντικά από τα χέρια έμπειρου φαραμακοποιού!\nin\tMULTI\ton\t 24/10/2017\t 14/02/2018\t Share\tFacebook Twitter Pinterest Google+ Email\nΕδώ και πολλές μέρες προσπαθώ να μαζέψω τις σκέψεις μου και να γράψω ένα μικρό post πιο… γυναικείο!\nΔεν μπορώ να σας κρύψω ότι όταν «κολυμπάω» στο αγαπημένο μου pinterest και στο bloglovin’ ως επί τω πλείστoν χαζεύω χειροτεχνίες, κατασκευές, post ομορφιάς και διακόσμησης, styling και διάφορα άλλα τέτοια αγχολυτικά.\nΔεν ήμουν ποτέ τύπος του “surfin’ ” αλλά από τότε που έγινα αναγκαστικά εκτός από full time μαμά και full time νοικοκυρά αναλαμβάνοντας όλο το βάρος των οικειακών εργασιών κατ’ αποκλειστικότητα, έβαλα και το surfάρισμα στο καθημερινό πρόγραμμα. Ξοδεύω πλέον πολύ περισσότερες ώρες στο σπίτι από ότι παλιότερα που το «φαρδύτερο» πορτοφόλι μου επέτρεπε συχνά οικιακή βοηθό και τα είχα σχεδόν όλα έτοιμα κι άρα μου προσφερόταν αρκετός ελεύθερος χρόνος να κάνω βόλτες και να ψωνίζω πράγματα που μου άρεσαν.\nΈτσι, στην νέα τάξη πραγμάτων, το διαδύκτιο έγινε το διάλειμμά μου, το μικρό μου ταξιδάκι σε ωραία μέρη όπου δεν μπορούσα να πάω διαφορετικά εκείνη τη στιγμή που ήθελα. Έπαιρνα ιδέες για τακτοποίηση και οργάνωση σπιτιού, συμβουλές ομορφιάς και διάφορα άλλα τέτοια ευχάριστα κι ανάλαφρα που μου έφτιαχναν τη μέρα.\nΈτσι λοιπόν, μάλλον μου έκανε εντύπωση που ως τώρα δεν έχω postάρει τίποτα σχετικό με τα θέματα αυτά. Μάλλον νιώθω κάπως άβολα διότι δεν είμαι εξπέρ αν και σχεδόν κανένας από τους blogger που παρακολουθώ δεν είναι.\nΚάνοντας μια ειλικρινέστερη προσέγγιση, θα έλεγα ότι μάλλον ως τώρα κάπως ντρέπομαι να εκτεθώ…. και εξηγούμαι.\nΜεγάλωσα σε ένα περιβάλλον που έδινε μεγάλο βάρος στη γνώση, στη σοβαρότητα και στη στιβαρότητα των «πραγμάτων» και θέματα μόδας, ομορφιάς, διακόσμησης, διασκέδασης θεωρούνταν υπερτιμημένα και λίγο «δεύτερα».\nΔεν ξέρω αν ήταν από αντίδραση, αλλά εμένα όλα αυτά μου άρεσαν πάντα και μου ηρεμούσαν την ψυχούλα ανοίγοντάς μου παράθυρα στο «διαφορετικό» και στο πιο ανάλαφρο που τελικά είχα ανάγκη.\nΠολύ πιο αποενοχοποιημένα πλέον λέω πως ναι… το πρώτο βιβλίο που πολύ συνειδητά επέλεξα να διαβάσω στα 15 μου για να δω τί είναι αυτός ο Ντοστογιέφσκι επιτέλους ήταν το «Έγκλημα και τιμωρία» και από τότε εγώ κι ο Φίοντορ γίναμε αχώριστοι για πολλά χρόνια ενώ την ίδια στιγμή ανυπομονούσα να έρθει το τελευταίο πενθήμερο του μήνα που κυκλοφορούσε το «Seventeen” (για όσες είστε μικρούλες ήταν αμερικάνικο περιοδικό μόδας για έφηβες με την ελληνική του έκδοση να κυκλοφορεί στη χώρα μας από το 1985 έως το 1991 ) το οποίο έβαζα τον μπαμπά μου να μου το αγοράζει.\nΤο ξεκοκκάλιζα με μέθοδο για να κρατήσει! Το πρώτο ξεφύλλισμα ήταν για να δω χαλαρά τις σελίδες και τα χρώματα. Άλλη μέρα, κοιτούσα τις σελίδες με τα ρούχα. Άλλη μέρα τις σελίδες με τα μοντέλα και πρόσωπα που μου άρεσαν κι άλλη μέρα διάβαζα άρθρα, συνεντεύξεις ξένων και Ελλήνων star. Τις τελευταίες μέρες του μήνα έφτανα να διαβάζω το άρθρο υποδοχής της διευθύντριας σύνταξης (editorial) και σιγά-σιγά με έπιαναν τα νεύρα μου διότι το περιοδικό, όσο κι αν δεν ήθελα να το πιστέψω, είχε τελειώσει! Αυτό πρέπει να ήταν γύρω στις 10 με 15 του κάθε μήνα οπότε και η αναμονή για το καινούριο τεύχος ξανάρχιζε.\nΦτάνει όμως με την «προϊστορική» ανασκόπηση! Επιστρέφω στο σήμερα και φαίνεται πως οι ανάγκες του ενήλικου εαυτού μου παραμένουν περίπου ίδιες. Το μέσο μόνο έχει αλλάξει. Δε λέγεται seventeen αλλά blogging, pinterest κ.α\nΜαγικές συνταγές ομορφιάς ενημερώνω ότι δεν έχω. Είμαι μια απλή γυναίκα, με ρυτίδες και χωρίς γνώσεις κοσμετολογίας που ψάχνω και πληροφορούμαι για τις εξελίξεις του χώρου της ομορφιάς σε «νορμάλ»επίπεδο χωρίς να καταφεύγω σε ακρότητες. Ότι γράφω εδώ είναι φυσικά μόνο προσωπικές επιλογές, χωρίς καμιά επιστημονική επιχειρηματολογία. Οπότε έχοντας ξεκαθαρίσει τα άνωθεν θα μοιραστώ μαζί σας μια τελευταία «ανακάλυψη ομορφιάς».\nΠαραθερίζω εδώ και πολλά χρόνια στο Πόρτο Ράφτη. Εκεί λοιπόν υπήρχε από τότε που θυμάμαι τον εαυτό μου ένα φαρμακείο – υπάρχει ακόμη φυσικά χωρίς να είμαι σίγουρη αν το διατηρεί ακόμη ο ίδιος φαρμακοποιός- το οποίο επισκέπτονταν οι γονείς μου ως το κοντινότερό μας. Εκεί η μητέρα μου είχε ανακαλύψει κρέμες προσώπου που την είχαν ενθουσιάσει και τις οποίες παρασκεύαζε ο ίδιος ο φαρμακοποιός. Βασίζονταν στην ουσία «ένυδρο ευσερίνη«και τουλάχιστον στη μητέρα μου ταίριαζαν απόλυτα. Δοκίμασα κι εγώ, γύρω στα 35 μου, αυτή που μου πρότεινε ο φαρμακοποιός, αφού με περιεργάστηκε προσεκτικά και πράγματι μου ταίριαξε κι εμένα πολύ. Πήρα δυο αποχαιρετώντας το Πόρτο Ράφτη έναν Σεπτέμβριο και πέρασα περίπου δυο μήνες.\nΤότε θυμήθηκα το ντουλάπι του παπού μου, που ήταν ένα μικρό παταράκι ψηλά στην κουζίνα του χωριού, όπου φιλούσε όλες τις πρώτες ύλες των φαρμάκων που έφτιαχνε. Ήταν φαρμακοποιός σε διάφορα χωριά της Ηπείρου, βόρειας και μη, τότε ακόμη που οι φαρμακοποιοί ήταν και λίγο γιατροί λόγω της αριθμητικής ανεπάρκειας των τελευταίων. Συνειδητοποίησα λοιπόν με την κρέμα, ότι το κανονικό επάγγελμα των φαρμακοποιών ήταν αυτό, δηλαδή να κατασκευάζουν φάρμακα ακόμη και «παραφάρμακα» βασισμένα σε ευεργετικά για τον ανθρώπινο οργανισμό συστατικά. Γι αυτό καταξιώθηκαναπό παλιά ως σημαντικά πρόσωπα, μιας και όσο καλύτεροι φαρμακοποιοί ήταν τόσο περισσότεροι άνθρωποι σώζονταν.\nΑπό τότε ως τώρα δεν ξανασυνάντησα stand σε φαρμακείο να προωθεί τα δικά του καλλυντικά προϊόντα έως την προηγούμενη εβδομάδα.\nΟ μεγάλος μου γιος, αντιμετωπίζει μια αυτοάνοση πάθηση, ευτυχώς όχι από τις επικίνδυνες, και χρειάζεται κάποια εξειδικευμένα και κάπως σπάνια φάρμακα και συμπληρώματα διατροφής που δεν κυκλοφορούν ευρέως. Επισκεφτήκαμε σχεδόν όλα τα φαρμακεία της περιοχής μας αναζητώντας μια κρέμα την οποία δε βρήκαμε ποτέ. Σε ένα όμως από τα φαρμακεία ανακάλυψα επιτέλους ένα τέτοιο stand με καλλυντικά παρασκευασμένα από τον ίδιο τον φαρμακοποιό. Λίγες μέρες μετά επέστρεψα και αγόρασα δύο προϊόντα τα οποία χρησιμοποιώ εδώ και δύο εβδομάδες και είμαι ιδιαιτέρως ικανοποιημένη.\nΤο ένα είναι ένας ορός προσώπου και το δεύτερο μια αντιρυτιδική κρέμα προσώπου.\nΟ ορός, σε συσκευασία των 30ml, είναι ενυδατικός και συσφικτικός, περιέχει υαλουρονικό οξύ, βιολογικό λάδι ελιάς, λάδι αργκάν, εκχυλίσματα αλόης κι αγγουριού, βιταμίνη Ε και Β5. Είναι ιδιαίτερα ευχάριστης υφής gel, ΔΕΝ περιέχει parabens, προπυλενογλυκόζη, ούτε και παραφινέλαιο. Μυρίζει υπέροχα και απορροφάται με το που ακουμπά στο δέρμα. Απλά τέλειος!\nΗ κρέμα είναι σε συσκευασία των 50 ml,αντιρυτιδική για όλους τους τύπους επιδερμίδας. Είναι δερματολογικά ελεγμένη και αυτή και για τους ευαίσθητους από εμάς ΔΕΝ έχει δοκιμαστεί σε ζώα. Επίσης δεν περιέχει parabens, σιλικόνες, παραφινέλαιο, προπυλενογλυκόζη και χρωστικές και είναι σχεδόν ουδέτερη σε άρωμα. Αυτό το ελάχιστο που αναδύεται θυμίζει καθαριότητα, υγεία και «γλυκιά μαμά». Όλα τα συστατικά των προϊόντων αναγράφονται στην ετικέτα μαζί με τις οδηγίες χρήσης της κρέμας. Το ότι έχει ετικέτα με πληροφορίες για τα συστατικά, τις οδηγίες χρήσης, τα στοιχεία έγκρισης των αρμόδιων φορέων, όπως και τα στοιχεία της εταιρίας που απλώς το συσκεύασε και τέλος το ότι δεν είναι μου έκανε πολύ μεγάλη εντύπωση. Ίσως όλα αυτά να είναι απαραίτητα από το νόμο για να πωλείται κάποιο προϊόν. Όμως το ότι δεν παραβλέφτηκε καμιά λεπτομέρεια για μένα δείχνει μεράκι.\nΗ κρέμα απλώνεται πολύ εύκολα κι ενώ αρχικώς δίνει την αίσθηση αρκετά λιπαρής κρέμας για πρωινή χρήση, με το ελάχιστο μασάζ που γίνεται στο πρόσωπο απορροφάται πλήρως και το αφήνει ενυδατωμένο και δροσερό.\nΤο τελευταίο που μου τράβηξε την προσοχή ήταν το όνομα του φαρμακοποιού που βρίσκεται στο καπάκι της κρέμας – Πύρρος. Ως μισή Ηπειρώτισσα, χαμογέλασα…Ο κύριος Πύρρος Αζίζι, μισός Βολιώτης και μισός Ιρανός χωρίς ακόμη να το ξέρει ο ίδιος έχει γίνει αγαπημένος μου. Το ίδιο κι οι δυο κυρίες που εργάζονται στο φραμακείο.\nΣυνιστώ και τα δυο προϊόντα αυτά ανεπιφύλακτα! Τουλάχιστον σε εμένα ταιριάζουν απόλυτα και θα δοκιμάσω και τα υπόλοιπα της σειράς η οποία περιλαμβάνει ενυδατική κρέμα, συσφικτική για κανονικά αλλά και για ξηρά δέρματα, κρέμα ματιών καθώς και micellar νερό καθαρισμού.\nΤο καλύτερο το φυλάω για το τέλος!Το κόστος και των δύο προϊόντων είναι 23 ευρώ, με τον ορό κατά ένα ευρώ ακριβότερο από την κρέμα, δηλαδή 12 ευρώ και 11 ευρώ αντίστοιχα.\n*το φαρμακείο του κυρίου Αζίζι βρίσκεται στη Νέα Σμύρνη, Κυδωνιών 28 – Πλατεία Χρυσοστόμου Σμύρνης\nΣας φιλώ και σας εύχομαι καλή περιποίηση!\n← All Star Story!\nΚΑΡΚΙΝΟΣ ΜΑΣΤΟΥ: Μια ιστορία για άντρες και γυναίκες →


Το Σπίτι | The Savior’s Home\nΤο ορφανοτροφείο είναι πλέον ένα ιστορικό ίδρυμα. Έχει ιδρυθεί το 1919 – σε έναν χρόνο κλείνει έναν αιώνα. Έχει ιδρυθεί με πρωτοβουλία ιδιωτική. Παλαιότερα στέγαζε πάρα πολλά παιδιά… γκρεμίστηκε με στους σεισμούς, ξαναχτίσθηκε …Το οικόπεδο είναι δωρεά του Αγγλικού Προξενείου τότε στη Κεφαλονιά. Η δύναμη μας είναι είκοσι παιδιά.\nΑυτή τη στιγμή εμείς προστατεύουμε 19 παιδάκια. Έχουμε ηλικίες από τεσσεράμισι χρονών κοριτσάκι και έχουμε και παιδί που το σπουδάζουμε – είναι 25 χρονών και τελείωσε το διδακτορικό του με άριστα και έχει πάει φαντάρος. Αυτό το στηρίξαμε και το στηρίζουμε μέχρι τώρα.\nΣκοπός του ορφανοτροφείου είναι να περιθάλπει, να φροντίζει, να προστατεύει, να μορφώνει και να εντάσσει στην κοινωνία παιδιά και πολίτες ακομπλεξάριστους οι οποίοι θα είναι χρήσιμοι για τον εαυτό τους και την κοινωνία. Τα σπουδάζουμε, όταν τελειώνουν τις σπουδές τους βρίσκουμε δουλειά αν μπορούμε, και τα προστατεύουμε μέχρι την ηλικία που μπορούμε.\nΠροσφέρουν τις υπηρεσίες τους αφιλοκερδώς , και πιστεύω ότι για να κάνεις μια τέτοια δουλεία πρέπει να έχεις καταθέσει και την ψυχή σου εδώ μέσα.\nΤο προσωπικό μας είναι δέκα άτομα που απασχολούνται, οι οποίοι είναι αμειβόμενοι. Είναι 5 επιμελήτριες, η διευθύντρια, έχουμε κοινωνική λειτουργό, μαγείρισσα, καθαρίστρια και ιματισμού.\nΤι δίνει το κράτος\nΤο ίδρυμα μας δεν επιχορηγείται. Δυστυχώς η κρατική μέριμνα είναι 0 στο ορφανοτροφείο. Συντηρείται από δωρεές. Δωρεές επωνύμων, δωρεές ανωνύμων, δωρεές από ένα ευρώ μέχρι ότι έχει ο καθένας και μπορεί να προσφέρει.\nΕίμαστε σε πάρα πολύ κριτική οικονομική κατάσταση. Πρέπει να σας το πω – σε πάρα πολύ κακή οικονομική κατάσταση. Δεν ξέρω τί μπορεί να συμβεί, τι ουρανοκατέβατο, τι Θεόσταλτο πράγμα μπορεί να έρθει μέσα εδώ να βοηθήσει αυτά τα παιδιά τα οποία αυτή τη στιγμή προστατεύουμε με όλες μας τις δυνάμεις. Εμείς προσπαθούμε… Προσπαθούμε, παρακαλούμε, στέλνουμε γράμματα μήπως μπορέσουν και μας στηρίξουν. Δεν ξέρω και πόσο θα μας στηρίξουνε, δε ξέρω ποιοι θα μας στηρίξουν. Στο κράτος που απευθυνθήκαμε, νομίζω ότι δεν μπορεί να μας στηρίξει.\nΤι παίρνει το κράτος\nΠληρώσαμε φέτος ΈΝΦΙΑ 15.000 ευρώ, για κάποια κτήματα στην Αθήνα που έχει το Ορφανοτροφείο. Και πληρώσαμε και 9.000 φόρους εισοδήματος. Κάνετε την πρόσθεση, 24.000 ευρώ πληρώσαμε στο κράτος. Το κράτος δεν μας δίνει τίποτα… Εντάξει…\nΠώς μπορεί να βοηθήσει ο κόσμος\nΟ κόσμος ήταν πάρα πολύ κοντά μας με τους σεισμούς, και τον ευχαριστούμε πάρα πολύ. Ήταν πάρα πολύ κοντά μας σε τρόφιμα, σε ρούχα, σε στήριξη, και σε χρήματα που μας δώσανε μέσα από τις οικονομίες τους και τις δυνατότητες τους.\nΕμείς αυτή τη στιγμή, έχουμε ανάγκη οικονομική. Δεν είναι τόσο μεγάλο το πρόβλημά μας με τα τρόφιμα, γιατί με τους σεισμούς μαζευτήκανε κάποια. Είναι οικονομική. Δηλαδή να μπορούμε να πληρώνουμε τους μισθούς, γιατί έχουμε μεγάλους μισθούς, γύρω στις 12.000 ευρώ μισθούς. Πρέπει λοιπόν να πληρώνουμε τους μισθούς και να μπορούμε να διατηρήσουμε το σπίτι, φώτα, τηλέφωνα, όλα αυτά τα πράγματα, και να μπορέσουμε να στηρίξουμε τα παιδιά γιατί εδώ μέσα έχουμε και παιδιά που στηρίζονται με λογοθεραπευτές, ψυχολόγους, φροντιστήρια…\nΟ φετινός αποκριάτικος χορός\nΦέτος να σας πω την αλήθεια, η οικονομική κρίση που έχει χτυπήσει όλα σχεδόν τα νοικοκυριά και τις οικογένειες , χτύπησε και τη δική μας πόρτα. Χάλια τα οικονομικά μας… Στην αρχή σκεφτήκαμε να μη γίνει ο χορός μας, όμως αυτό πέρασε για λίγο από το μυαλό μας. Σκεφτήκαμε τη χαρά που θα στερούσαμε από τα παιδιά μας, και αμέσως αποφασίστηκε – ο χορός θα γίνει ! Βάζοντας όλοι τα δυνατά μας, συμβούλιο, προσωπικό, παιδιά, χορηγοί, για να είμαστε και φέτος όλοι μαζί. Γέμισε το σπίτι μας γέλιο, χαρά, αγάπη.\nΚείμενο από πρόσφατη συνέντευξη της Προέδρου.


«Διαμαντή να πεθάνεις, να πάθεις καρκίνο»... | Alphafreepress.gr\nalphafreepress.gr / LIFESTYLE / «Διαμαντή να πεθάνεις, να πάθεις καρκίνο»…\n«Διαμαντή να πεθάνεις, να πάθεις καρκίνο»…\nΟι απειλές και τα αίσχη κατά του Τιμολέοντα Διαμαντή, δεν καταπίνονται. Ο νεαρός σεφ αποκάλυψε τα ανατριχιαστικά μηνύματα που δέχεται και πραγματικά προκαλεί θλίψη για την κατάντια μέρους της κοινωνίας μας. Μιλώντας στο περιοδικό Down Τοwn, ο ίδιος μίλησε για τα αισχρά σχόλια που δέχτηκε από αγνώστους, μερικά από τα οποία ήταν και απειλητικά. […]\nΟι απειλές και τα αίσχη κατά του Τιμολέοντα Διαμαντή, δεν καταπίνονται. Ο νεαρός σεφ αποκάλυψε τα ανατριχιαστικά μηνύματα που δέχεται και πραγματικά προκαλεί θλίψη για την κατάντια μέρους της κοινωνίας μας.\nΜιλώντας στο περιοδικό Down Τοwn, ο ίδιος μίλησε για τα αισχρά σχόλια που δέχτηκε από αγνώστους, μερικά από τα οποία ήταν και απειλητικά.\nΣυγκλονιστικός τελικός: Ο νικητής του MasterChef\n«Οι άνθρωποι στο διαδίκτυο κρίνουν λίγο διαφορετικά. Δεν με πειράζει να μου πει κάποιος ότι δεν του αρέσει ο χαρακτήρας μου. Αλλά με πειράζει να πουν ότι είμαι κακός μάγειρας ή τα πολύ αισχρά λόγια.\nΓιατί δέχτηκα ακόμη και απειλητικά μηνύματα, που μου έγραφαν «να πεθάνεις, να πάθεις καρκίνο», πράγματα τα οποία δεν λες ούτε στον χειρότερο εχθρό σου», εξομολογείται, στο περιοδικό Down Town ο 28χρονος σεφ.\nΜάλιστα, δεν κρύβει ότι είχε αγωνία για το πώς θα αντιδράσει η μητέρα του, αλλά και πως ο ίδιος στεναχωρήθηκε.\nMasterChef: Βούρκωσαν Καραβάτου και Τιμολέων με την απώλεια (vid)\n«Στην αρχή φρίκαρα μη στεναχωρηθεί η μάνα μου. Αλλά ήταν η πρώτη που το ξεπέρασε. Την πρώτη μέρα που διάβασα όλα αυτά τα μηνύματα στεναχωρήθηκα πάρα πολύ, δεν το περίμενα. Πλέον, όμως, δεν με νοιάζει τίποτα και δεν με επηρεάζουν. Γιατί ο κόσμος έξω στον δρόμο που συναντάω από κοντά είναι φανταστικός», αναφέρει χαρακτηριστικά.


10 + 2 Οφέλη του Νερού με Λεμόνι Strauss Water Cyprus\nΤα λεμόνια περιέχουν βιταμίνη C σε μεγάλες ποσότητες, που είναι ιδανική για την καταπολέμηση κρυολογημάτων. Επίσης είναι υψηλά σε περιεκτικότητα καλίου, το οποίο ενεργοποιεί τον εγκέφαλο και τη λειτουργία του νευρικού συστήματος. Το κάλιο βοηθά επίσης στον έλεγχο της πίεσης του αίματος.\nΈνα ποτήρι νερό με λεμόνι βοηθά να αρχίσετε την ημέρα σας με την ενυδάτωση που χρειάζεστε, η οποία, σημειωτέον, αποτρέπει την εξάντληση των επινεφριδίων του οργανισμού. Όταν ο οργανισμός σας βρίσκεται σε κατάσταση αφυδάτωσης, δεν μπορεί να λειτουργήσει σωστά, κάτι που οδηγεί σε άγχος, στρες, δυσκοιλιότητα, και πολλά λιγότερο ή περισσότερο σοβαρά προβλήματα. Τα επινεφρίδια είναι δύο μικροί αδένες στο πάνω μέρος των νεφρών σας, οι οποίοι, μαζί με το θυρεοειδή αδένα, παράγουν ενέργεια. Εκκρίνουν επίσης σημαντικές ορμόνες, όπως η αλδοστερόνη. Η αλδοστερόνη είναι μια ορμόνη που εκκρίνεται από τα επινεφρίδια και ελέγχει τα επίπεδα του νερού και τις συγκεντρώσεις μεταλλικών στοιχείων, βοηθώντας έτσι να παραμείνει το σώμα σας ενυδατωμένο. Τα επινεφρίδια επίσης και η καλή τους λειτουργία σχετίζονται άμεσα με το πώς διαχειρίζεται το στρες ο οργανισμός σας. Με απλά και λίγα λόγια, φροντίστε να είστε καλά ενυδατωμένοι!\nΤο λεμόνι σας ενεργοποιεί και ενισχύει τη διάθεσή σας. Η ενέργεια που λαβαίνει ο άνθρωπος από την τροφή του προέρχεται από τα άτομα και τα μόρια της τροφής. Όταν τα θετικά φορτισμένα ιόντα του φαγητού εισέρχονται στο έντερο και αλληλεπιδρούν με τα αρνητικά φορτισμένα ένζυμα προκύπτει μια συγκεκριμένη αντίδραση. Το λεμόνι είναι μία από τις λίγες τροφές που περιέχουν μεγαλύτερο αριθμό αρνητικά φορτισμένων ιόντων, παρέχοντας στο σώμα σας περισσότερη ενέργεια όταν εισέρχεται στο έντερο. Παράλληλα, το άρωμα του λεμονιού έχει ιδιότητες που αποδεδειγμένα ενισχύουν τη διάθεση και ενεργοποιούν τον οργανισμό. Έχει επίσης διαπιστωθεί ότι βοηθά στη σκέψη, μειώνει το άγχος και καταπολεμά τα αισθήματα μελαγχολίας και κατάθλιψης.\nΣύμφωνα με τον έγκυρο ιστότοπο NaturalNews.com, το κιτρικό οξύ που ενυπάρχει στο λεμόνι βοηθά στη μεγιστοποίηση της λειτουργίας των ενζύμων, που ενεργοποιούν το συκώτι και βοηθούν στην αποτοξίνωση.\nΟ φοβερός αυτός συνδυασμός λεμονιού και νερού όχι μόνο καταπολεμά τη δυσπεψία, αλλά εξαγνίζει και τον οργανισμό. Βοηθά το συκώτι να παράγει ένα οξύ που είναι απαραίτητο για την ορθή πέψη. Η αποτελεσματική πέψη μειώνει την καούρα και τα περιστατικά δυσκοιλιότητας.\nΙσορροπεί το pH\nΗ καθημερινή πόση νερού και λεμονιού θα μειώσει τη γενικότερη οξύτητα του σώματός σας. Το λεμόνι είναι μια από τις πλέον αλκαλικές τροφές. Έχει κιτρικό οξύ, αλλά δεν προκαλεί αύξηση της οξύτητας μόλις μεταβολιστεί.\nΤα λεμόνια έχουν υψηλή περιεκτικότητα σε πηκτίνη, κάτι που βοηθά σε ευκολότερο αίσθημα κορεσμού και μείωση του αισθήματος της πείνας. Έχει επίσης τεκμηριωθεί ότι άνθρωποι που έχουν υιοθετήσει μια πιο αλκαλική δίαιτα χάνουν πολύ ευκολότερα και γρηγορότερα βάρος.\nΕνεργεί ως ήπιο, φυσικό διουρητικό\nΟ χυμός του λεμονιού βοηθά στην αποβολή ανεπιθύμητων στοιχείων γιατί τα λεμόνια αυξάνουν τη συχνότητα και την ποσότητα της ούρησης. Αυτό έχει ως αποτέλεσμα να αποβάλλονται οι τοξίνες πολύ γρηγορότερα και να παραμένει το σώμα σας υγιές και αγνό.\nΗ βιταμίνη C βοηθά στη μείωση των ρυτίδων και των κηλίδων. Το νερό με λεμόνι καθαρίζει τις τοξίνες από το αίμα, γεγονός που βοηθά να παραμείνει το δέρμα καθαρό. Μπορεί μάλιστα να εφαρμοστεί κατευθείαν σε ουλές για τη βελτίωση της εμφάνισης του δέρματος.\nΚαι όχι μόνο! Βοηθά στην υγιεινή του στόματος και απαλύνει τον πονόδοντο. Το κιτρικό οξύ ωστόσο μπορεί να φθείρει το σμάλτο, γι' αυτό καλό είναι να έχετε το... νου σας.\nΑυτά τα 10 είναι όντως τα σημαντικότερα οφέλη της κατανάλωσης νερού με λεμόνι. Μη νομίζετε ωστόσο πως είναι και τα μόνα! Ρίξτε μια ματιά σε άλλα δύο:\n10 +1. Καταπολεμά το άγχος\nΗ βιταμίνη C είναι από τα πρώτα στοιχεία που αποβάλλονται όταν ο οργανισμός σας βρίσκεται σε κατάσταση άγχους. Τα λεμόνια, όπως ήδη αναφέραμε, είναι γεμάτα με βιταμίνη C.\n10 + 2. Βοηθά στη συνολική ευημερία του σώματος\nΤα λεμόνια και τα λάιμ (lime) περιέχουν μεγάλη ποσότητα καλίου. Το κάλιο είναι ένα πολύ σημαντικό μεταλλικό στοιχείο που συμβάλλει σημαντικά στην ομαλή λειτουργία του εγκεφάλου και του νευρικού συστήματος. Κατάθλιψη, άγχος, αίσθημα ζαλάδας, αδύναμη μνήμη - συχνά συσχετίζονται με χαμηλά επίπεδα καλίου στο αίμα. Παράλληλα, το επίπεδο καλίου συνδέεται άρρηκτα και με την ομαλή λειτουργία της καρδιάς.\n* Μην χρησιμοποιείτε εμφιαλωμένο χυμό λεμονιού καθώς περιέχει θειούχα στοιχεία τα οποία προκαλούν σε κάποιες περιπτώσεις αλλεργικές αντιδράσεις και, γενικά, δεν είναι και ότι καλύτερο για τον οργανισμό.


Λιπαρά μέρη του καυστήρα\nΜελέτη περίπτωσης απώλειας βάρους\nΣύστημα εραστών απώλειας λίπους\nΛιπαρά μέρη του καυστήρα - 5 τρόφιμα για να χάσουν βάρος\nΗ εγκατάσταση, η μέτρηση και η συντήρηση του καυστήρα θα πρέπει να γίνεται από. Oπως και με όλες τις συσκευές αερίου της ser gas τα μπέκ του καυστήρα ρυθμίζονται για οποιοδήποτε αέριο. Εξωτερικές αιτίες( χτυπήματα υγρασία παραβιασμένα μέρη του καυστήρα). Λειτουργία καυστήρα πετρελαίου.\nΑπό τα κορεσμένα λίπη δεν πρέπει να προέρχεται ποσότητα μεγαλύτερη του 1/ 3 του συνολικού. Ο αναφλεκτήρας ( οδηγός καυστήρας) καίει επίσης φυσικό αέριο του οποίου την πίεση ( η οποία είναι πολύ χαμηλότερη αυτής του κυρίου καυστήρα) ρυθμίζει ρυθμιστής εγκατεστημένος επί της φιάλης από όπου το αέριο. Φέρουν το σήμα ce. Λιπαρά μέρη του καυστήρα. Στα λιπαρά μέρη των κρεάτων στα λιπαρά παράγωγα του κρέατος, στα γλυκά στα πλήρη γαλακτοκομικά προϊόντα και στα έτοιμα γεύματα. Για να αρχίσει την λειτουργία του πρέπει το ηλεκτρονικό του να δεχθεί ηλεκτρική εντολή ( φάση) από τον θερμοστάτη.\nΟ καυστήρας ελέγχεται από αυτοματισμούς.\nGc ex garcinia cambogia einnahme\nΑπώλεια λίπους οδικών ποδηλάτων\nΜέρη Στην caralluma\nΤο σώμα του καυστήρα είναι συνήθως από χυτό αλουμίνιο και διαιρούμενο έτσι ώστε να εξυπηρετείται η συντήρηση του καυστήρα εύκολα. Πρέπει να είναι εύκολη η εξαγωγή του ακροφυσίου του αερίου για την επιθεώρησή του.\nΣτη θέση του μπεκ υπάρχει το ακροφύσιο του αερίου, επάνω στο οποίο υπάρχουν οι οπές εκροής του. Αυτές είναι διαφορετικές ανάλογα με το αέριο ( αέριο πόλης/ φυσικό αέριο/ υγραέριο).\nΑκραία makeover weightloss έκδοση σε απευθείας σύνδεση υπότιτλος\nΠώς μπορώ να χάσω λίπος κοιλιά μου γρήγορα yahoo\nΕύκολη υγιεινή σχέδια γεύματος απώλεια βάρους\nΧύμα πράσινο καφέ κόκκους πράσινο εμπόριο\nΠόσο γρήγορα χάνετε βάρος στο alli\nΜέρη καυστήρα Ηλικίας βάρους\nστα λιπαρά μέρη των κρεάτων, στα λιπαρά παράγωγα του κρέατος, στα γλυκά, στα πλήρη γαλακτοκομικά προϊόντα και ; στα έτοιμα γεύματα. Από τα κορεσμένα λίπη δεν πρέπει να προέρχεται ποσότητα μεγαλύτερη του 1/ 3 του. Ποσοστό πρωτεϊνών το ίδιο περίπου επίσης απλά οι πρωτείνες του ενός και του άλλου κρέατος αποτελούνται από διαφορετικά αμινοξέα.\nΧάνουν βάρος σχέδιο διατροφής σε 5 ημέρες\nΚοκκινωπή λίπος σωματικού λίπους αριθ 4 τοποθεσία\nΚαυστήρα Φαγητό φυστικοβούτυρο\nα) για καθαρίζονται από στάχτη και υπολείμματα τα εσωτερικά μέρη του καυστήρα που μπορούν να πάθουν ζημιά όταν έρθουν σε επαφή με στάχτη και υγρασία. ( πλακέτα, ανεμιστήρας, αντίσταση ανάφλεξης.\nΣυμπόνια λόγια για την απώλεια του πατέρα του νόμου\nΛιπώδη χάπια διατροφής kaina\nNapitok 2013 ru πράσινο καφέ\nΤι να φάτε για να χάσετε βάρος με το πρόβλημα του θυρεοειδούς


Τα τηλέφωνα με κάμερα ανταγωνίζονται τις πωλήσεις των DVD - Κινητό - 2019\nΠαρουσιάστηκαν πριν από τρία χρόνια στην Ιαπωνία και λιγότερο από ένα χρόνο πριν στις ΗΠΑ, έχουν πιάσει τόσο γρήγορα που η Nokia και άλλοι τηλεφωνητές λένε ότι τα περισσότερα νέα τηλέφωνα από τώρα και στο εξής θα έχουν ενσωματωμένες κάμερες.\n"Γίνονται ένα τυπικό χαρακτηριστικό γνώρισμα", λέει ο εκπρόσωπος της Nokia Keith Nowak στην εκπομπή της τεχνολογίας Comdex εδώ. Η Nokia, η πρώτη εταιρεία κατασκευής κινητών τηλεφώνων, εισήγαγε έξι μοντέλα τους τελευταίους δύο μήνες. Όλα περιλαμβάνουν κάμερες.\nΤο κόστος πέφτει επίσης. Όχι πριν από ένα χρόνο, τα τηλέφωνα με τη χρήση φωτογραφικών μηχανών στις ΗΠΑ έφτασαν τα $ 399. Επιπλέον, οι καταναλωτές έπρεπε να υπογράψουν με φορείς κινητής τηλεφωνίας για διετείς συμφωνίες παροχής υπηρεσιών. Τώρα, η T-Mobile δίνει ένα τηλέφωνο κάμερας μακριά - εφ 'όσον οι καταναλωτές εγγραφούν σε μηνιαία υπηρεσία. Η AT & T προσφέρει ένα τηλέφωνο με κάμερα για $ 49.99, συν το συμβόλαιο παροχής υπηρεσιών. Η Sprint προσφέρει ένα τηλέφωνο για $ 79, 99, συν το μηνιαίο συμβόλαιο.\nΜέχρι σήμερα, 80 εκατομμύρια τηλέφωνα με κάμερα έχουν πουλήσει παγκοσμίως έναντι 6 εκατομμυρίων στις Η.Π.Α., λέει η ερευνητική εταιρεία IDC. Φέτος, ο αναλυτής Ron Glaz της IDC λέει ότι περισσότερα τηλέφωνα με κάμερα θα πωλούνται παγκοσμίως, 57 εκατομμύρια, από τις ψηφιακές φωτογραφικές μηχανές, 44 εκατομμύρια.\nΣυγκριτικά, οι συσκευές αναπαραγωγής DVD, που εισήχθησαν το 1997 και ονομάστηκαν ταχύτερα αναπτυσσόμενες συσκευές τεχνολογίας καταναλωτών από την Ένωση Ηλεκτρονικών Καταναλωτών (Consumer Electronics Association), πούλησαν 30 εκατομμύρια παίκτες τα τρία πρώτα χρόνια της, σύμφωνα με τον ερευνητή In-Stat / MDR.\nΤα τηλέφωνα με κάμερα είναι ιδιαίτερα δημοφιλή στην Ιαπωνία. Αλλά οι πωλήσεις των ΗΠΑ είναι επίσης ισχυρές, λένε οι τεχνολογικοί αναλυτές. Περίπου 12 εκατομμύρια ψηφιακές φωτογραφικές μηχανές που πωλούνται στις ΗΠΑ πέρυσι.\nΕνώ οι εικόνες που φωτογραφίζονται με τηλέφωνα με κάμερα δεν έχουν ποιότητα - και χρησιμοποιούνται συχνότερα σε e-mails ή ως προφυλακτήρες οθόνης PC - "η καλύτερη κάμερα είναι αυτή που έχετε πάντα μαζί σας", λέει ο Nowak.\nΤα περισσότερα τηλέφωνα με κάμερα διαθέτουν αισθητήρες 1/4 megapixel έναντι 3 για τις περισσότερες ψηφιακές φωτογραφικές μηχανές. Τα Megapixels είναι μια μέτρηση της ανάλυσης. Στην Ιαπωνία, τα νέα μοντέλα διαθέτουν αισθητήρες 1 megapixel. Αυτό οδηγεί σε καλύτερη ποιότητα εικόνας, αλλά εξακολουθεί να είναι κατώτερη από τις πλήρεις κάμερες.\nΓια τους κατασκευαστές τηλεφώνων, η προσθήκη ενός μικρού φακού στο πίσω μέρος του τηλεφώνου δεν είναι πολύ δαπανηρή, λέει ο Glaz. Οι εταιρείες τηλεφωνίας, εν τω μεταξύ, μπορούν να κάνουν πολύ περισσότερα χρήματα από τους καταναλωτές εάν κάνουν περισσότερα από ό, τι μόνο μιλούν. Η Sprint χρεώνει 15 δολάρια πάνω από το μηνιαίο πρόγραμμα παροχής υπηρεσιών - το οποίο ξεκινά από 35 δολάρια για 300 λεπτά - για να στείλει φωτογραφίες από τηλέφωνα. Το μηνιαίο πρόγραμμα της AT & T ξεκινά από 29, 99 δολάρια. Κοστίζει $ 2.99 έως $ 19.99 επιπλέον ένα μήνα για να στείλετε φωτογραφίες.\nΤα τηλέφωνα με τη φωτογραφική μηχανή έχουν εξαπλωθεί τόσο γρήγορα, είναι ήδη περιορισμένα. Στο Λος Άντζελες, ένα περίοπτο γυμναστήριο, το Sports Club, τους απαγόρευσε λόγω φόβων ότι κάποιος θα μπορούσε να τοποθετήσει φωτογραφίες από τα αποδυτήρια στο Διαδίκτυο.\nΗ τραγουδίστρια Britney Spears ζήτησε πρόσφατα να κατασχεθούν όλα τα κινητά τηλέφωνα φωτογραφικών μηχανών πριν εμφανιστεί σε πρόσφατο Τύπο.\nΠηγή: ΗΠΑ ΣΗΜΕΡΑ


Ανοιχτή εκδήλωση στη μνήμη του Ζακ: Γιατί (δεν) μιλάμε για την ιστορία μας | Documento\nΔιαβάζετε: ΑΝΟΙΧΤΗ ΕΚΔΗΛΩΣΗ ΣΤΗ ΜΝΗΜΗ ΤΟΥ ΖΑΚ: ΓΙΑΤΙ (ΔΕΝ) ΜΙΛΑΜΕ ΓΙΑ ΤΗΝ ΙΣΤΟΡΙΑ ΜΑΣ\nΑνοιχτή εκδήλωση στη μνήμη του Ζακ: Γιατί (δεν) μιλάμε για την ιστορία μας\nΜε αφορμή τον ένα χρόνο από το θάνατο του Ζακ Κωστόπουλου, ο Σύλλογος Οροθετικών Ελλάδας «Θετική Φωνή» διοργανώνει μία ανοιχτή συζήτηση (open mic), εμπνευσμένη από τη δημόσια παρουσία και παρρησία του.\nΗ εκδήλωση πραγματοποιείται την Τετάρτη 18 Σεπτεμβρίου 2019 στις 18:00 στο Ρομάντσο (Αναξαγόρα 3, Αθήνα), σε συνεργασία με το πρόγραμμα «HIV in Greece: A political archive».\nΟ Ζακ Κωστόπουλος/ Zackie Oh, υπήρξε κοινωνικός και δικαιωματικός ακτιβιστής, ανθρωπιστής και αντιφασίστας, δυναμική drag persona, ένα βαθιά πολιτικό πρόσωπο. Ήταν μέλος και ένας από τους πρώτους εργαζόμενους της οικογένειας της Θετικής Φωνής και των Checkpoint. Για όλες αυτές τις ταυτότητές του μίλησε δημόσια και διεκδικητικά, δείχνοντας πόσο σημαντικό και πόσο πολιτικό είναι να μοιράζεται κανείς την ιστορία του.\nΚαλούμε όσες και όσους επιθυμούν, να μιλήσουν, όπως έκανε στη ζωή του και ο Ζακ, για την κανονικοποιημένη και καθημερινή βία, τον αποκλεισμό, την ομοφοβία, την τρανσφοβία, την έμφυλη βία και τον ρατσισμό. Να αντιπαραβάλουμε τις αρχές και τις αξίες της ελευθερίας, της πραγματικής ισότητας και της ορατότητας. Να μοιραστούμε τις καθημερινές εμπειρίες μας και να αναλογιστούμε πόσες τέτοιες ιστορίες έχουν αποσιωπηθεί. Να στοχαστούμε την παρακαταθήκη και την ευθύνη που μας αφήνει ο θάνατος του Ζακ Κωστόπουλου, έναν χρόνο μετά.\nΥπεύθυνος Επικοινωνίας, Θετική Φωνή


Η μάχη του Ντονμπάς: Έπεσε και η τελευταία γέφυρα προς τη Σεβεροντονέτσκ – Άλλη μια Μαριούπολη; – Κεντρική Ελλάδα\nΗ μάχη του Ντονμπάς: Έπεσε και η τελευταία γέφυρα προς τη Σεβεροντονέτσκ – Άλλη μια Μαριούπολη;\nΟι ρωσικές δυνάμεις κλιμακώνουν το σφυροκόπημα στο Ντονμπάς, το ανατολικό μέτωπο της Ουκρανίας. Όλες οι γέφυρες προς το Σεβεροντονέτσκ έχουν καταστραφεί, ενώ οι Ρώσοι ελέγχουν πλέον το 70% της πόλης και δεν είναι δυνατή η πρόσβαση στην περιοχή. Την ίδια ώρα, ο Πρόεδρος Ζελένσκι, ζητά για ακόμη μία φορά από τους Δυτικούς, να προμηθεύσουν τον ουκρανικό στρατό με περισσότερα όπλα.\nΟι ρωσικές δυνάμεις κατέστρεψαν τρίτη γέφυρα που συνδέει την Σεβεροντονέτσκ με την γειτονική της πόλη Λισιτσάνσκ, δήλωσε σήμερα ο Ουκρανός δήμαρχος της πόλης Ολεξάντρ Στριούκ, σημειώνοντας ότι η πόλη – κλειδί στην ανατολική Ουκρανία δεν είναι “απομονωμένη” και ότι οι ουκρανικές δυνάμεις δεν έχουν παγιδευτεί. “Μαζικοί βομβαρδισμοί κατέστρεψαν μια τρίτη γέφυρα, αλλά η πόλη δεν είναι απομονωμένη. Υπάρχουν δίαυλοι επικοινωνίας ακόμη κι αν αυτοί είναι αρκετά περίπλοκοι“, σημείωσε ο Στριούκ μιλώντας σε ουκρανικό τηλεοπτικό δίκτυο.\nΑπομακρύνσεις αμάχων εξακολουθούν να γίνονται κάθε λεπτό όταν υπάρχει ανάπαυλα και υπάρχει δυνατότητα μεταφοράς, σημείωσε επίσης ο Στριούκ, προσθέτοντας: “Όμως πρόκειται για διακριτικές απομακρύνσεις, που γίνονται ένας-ένας και εκμεταλλευόμαστε κάθε δυνατή ευκαιρία“. “Τα ρωσικά στρατεύματα δεν εγκαταλείπουν τις προσπάθειές τους να καταλάβουν την πόλη, αλλά οι στρατιωτικοί κρατάνε γερά“, συνέχισε και υπογράμμισε ότι “διεξάγονται οδομαχίες” και ότι “η κατάσταση αλλάζει ώρα με την ώρα“.\nΟ Στριούκ σημείωσε επίσης ότι 540 έως 560 άνθρωποι έχουν βρει καταφύγιο στα υπόγεια του μεγάλου χημικού εργοστασίου Αζότ που βομβαρδίζεται. Αν και ο ανεφοδιασμός είναι δύσκολος υπάρχουν κάποια αποθέματα μέσα στο εργοστάσιο, πρόσθεσε. “Ο εχθρός διαλύει την μεγαλύτερη επιχείρησή μας“.\n“Οι Ρώσοι προσπαθούν να περικυκλώσουν” τους Ουκρανούς στην Σεβεροντονέτσκ, στην Λισιτσάνσκ και στις κοντινές περιοχές Πριβίλια και Μποριβσκέ, σημείωσε παράλληλα σήμερα ο περιφερειάρχης της Λουχάνσκ Σεργκί Γκαϊντάι, προσθέτοντας ότι οι δυνάμεις της Μόσχας δέχθηκαν ενισχύσεις από “δύο τακτικά τάγματα“.\n“Η κατάσταση στο Σεβεροντονέτσκ έχει επιδεινωθεί εξαιρετικά – οι Ρώσοι καταστρέφουν πολυώροφα κτίρια και το Αζότ“, συνέχισε ο περιφερειάρχης του Λουχάνσκ Σέρχιι Γκαϊντάι σε σημερινή ανάρτησή του στο Telegram, ο οποίος χθες, Δευτέρα, είχε δηλώσει ότι οι ρωσικές δυνάμεις σφυροκοπούσαν το εργοστάσιο Αζότ στο οποίο είχαν βρει καταφύγιο εκατοντάδες άμαχοι και ότι οι ουκρανικές δυνάμεις είχαν εγκαταλείψει το κέντρο της Σεβεροντονέτσκ.\nΟι ρωσικές δυνάμεις “προσπαθούν να κερδίσουν έδαφος στο κεντρικό τμήμα της πόλης“, ανακοίνωσε παράλληλα σήμερα ο ουκρανικός στρατός στην καθημερινή ενημέρωσή του για την σύγκρουση σε διάφορα μέρη της χώρας.\nΗ Ουκρανία έχει απευθύνει επείγουσες εκκλήσεις για περισσότερα βαριά όπλα από τη Δύση για να βοηθηθεί στην υπεράσπιση της Σεβεροντονέτσκ, η οποία σύμφωνα με το Κίεβο μπορεί να αποτελεί το κλειδί στην μάχη για την ανατολική περιφέρεια του Ντονμπάς και την πορεία του πολέμου, που βρίσκεται τώρα στον τέταρτο μήνα του.\nΑργά χθες, Δευτέρα, το βράδυ ο Ουκρανός πρόεδρος Βολοντίμιρ Ζελένσκι δήλωσε ότι η μάχη για το Ντονμπάς θα μείνει ως μια από τις πιο βάναυσες στην ευρωπαϊκή ιστορία. Την περιφέρεια αυτή, που περιλαμβάνει τις Λουχάνσκ και Ντονέτσκ, διεκδικούν οι ρωσόφωνοι αυτονομιστές. “Για μας, το διακύβευμα αυτής της μάχης είναι πολύ υψηλό. Είναι απλά τρομακτικό“, σημείωσε ο Ζελένσκι. “Εφιστούμε την προσοχή των εταίρων μας καθημερινά στο γεγονός ότι μόνον ένας επαρκής αριθμός σύγχρονου πυροβολικού για την Ουκρανία θα μας εξασφαλίσει το πλεονέκτημά μας“, σημείωσε.\nΣε νέες του δηλώσεις σήμερα, ο Ζελένσκι τόνισε ότι οι ουκρανικές δυνάμεις έχουν στην διάθεσή τους αρκετά πυρομαχικά και όπλα, αλλά χρειάζονται οπλικά συστήματα μακρού βεληνεκούς. «Έχουμε αρκετά όπλα. Αυτό που δεν έχουμε αρκετό είναι όπλα του βεληνεκούς που απαιτείται για να μειώσουμε το πλεονέκτημα του οπλισμού της Ρωσικής Ομοσπονδίας», δήλωσε ο ουκρανός πρόεδρος κατά την διάρκεια online συνέντευξης Τύπου που οργανώθηκε από τον εκδοτικό οίκο Berlingske Media της Δανίας.\nΗ κατάληψη της Σεβεροντονέτσκ, πόλης 100.000 κατοίκων, θα έδινε στη Μόσχα τον έλεγχο της περιφέρειας του Λουχάνσκ και θα της άνοιγε το δρόμο για μια άλλη μεγάλη πόλη, την Κραματόρσκ, που είναι η πρωτεύουσα της γειτονικής περιφέρειας Ντονέτσκ. Αυτό κρίνεται ως απαραίτητο στάδιο για την κατάκτηση του συνόλου της κοιλάδας του Ντονμπάς, μιας κυρίως ρωσόφωνης περιφέρειας που τελεί εν μέρει υπό τον έλεγχο των φιλορώσων αυτονομιστών από το 2014.\nΟ βασικός στόχος της Ρωσίας είναι να προστατεύσει το Ντονέτσκ και το Λουχάνσκ, δήλωσε παράλληλα χθες ο εκπρόσωπος του Κρεμλίνου Ντμίτρι Πεσκόφ, μετά το αίτημα μιας από τις περιφέρειες των φιλορώσων αυτονομιστών στην Ουκρανία για επιπρόσθετες δυνάμεις από τη Μόσχα.\nΗ Ουκρανία χρειάζεται 1.000 χόβιτσερ, 500 άρματα μάχης και 1.000 drones μεταξύ άλλων βαριών όπλων, δήλωσε επίσης χθες ο σύμβουλος της ουκρανικής προεδρίας Μιχαΐλο Ποντολιάκ. Στην πιο πρόσφατη από τις αναφορές της Μόσχας αναφέρεται ότι οι ρωσικές δυνάμεις κατέστρεψαν αμερικανικά και ευρωπαϊκά όπλα και εξοπλισμό στην Ουκρανία. Το υπουργείο Άμυνας της Ρωσίας ανακοίνωσε ότι υψηλής ακρίβειας αεροπορικοί πύραυλοι κατάφεραν πλήγματα κοντά στον σιδηροδρομικό σταθμό στην Ουντάχνε βορειοδυτικά του Ντονέτσκ, πλήττοντας εξοπλισμό που παραδόθηκε στις ουκρανικές δυνάμεις.\nΤο υπουργείο Εσωτερικών της Ουκρανίας ανέφερε στο Telegram ότι το Ουντάχνε επλήγη από ρωσική επιδρομή στη διάρκεια της νύχτας της Κυριακής προς τα ξημερώματα της Δευτέρας, χωρίς να αναφέρει αν στοχοθετήθηκαν όπλα.\nΆλλη μια Μαριούπολη;\nΤο ρωσικό πρακτορείο ειδήσεων RIA μετέδωσε από την πλευρά του επικαλούμενο τον εκπρόσωπο των φιλορώσων αυτονομιστών Έντουαρντ Μπασούριν ότι οι ουκρανικές δυνάμεις έχουν όντως αποκοπεί στο Σεβεροντονέτσκ και θα πρέπει να παραδοθούν ή να πεθάνουν.\nΗ κατάσταση κινδυνεύει να γίνει όπως αυτή στην Μαριούπολη “με έναν μεγάλο θύλακα Ουκρανών υπερασπιστών (της πόλης) να είναι αποκομμένος από τα υπόλοιπα ουκρανικά στρατεύματα“, σύμφωνα με τον Ντάμιεν Μάγκρου, εκπρόσωπο της Διεθνούς Λεγεώνας για την Άμυνα της Ουκρανίας, η οποία είχε δυνάμεις στην Σεβεροντονέτσκ.\nΚατά την πτώση της Μαριούπολης τον περασμένο μήνα, εκατοντάδες άμαχοι και βαριά τραυματισμένοι Ουκρανοί στρατιώτες βρίσκονταν παγιδευμένοι για εβδομάδες στις αχανείς εγκαταστάσεις της χαλυβουργίας Αζοφστάλ.\nΗ Ρωσία έπληξε αποθήκη όπλων στο Τσερνίχιβ\nΗ Ρωσία έπληξε με πυραύλους κρουζ Kalibr μια αποθήκη όπλων πυροβολικού στην περιφέρεια Τσερνίχιβ της Ουκρανίας, μετέδωσε σήμερα το πρακτορείο ειδήσεων RIA επικαλούμενο το ρωσικό υπουργείο Άμυνας.\nΟι ρωσικές αντιαεροπορικές δυνάμεις κατέρριψαν ένα ουκρανικό μαχητικό MiG-29 και ένα ελικόπτερο Mi-24, μετέδωσε εξάλλου το πρακτορείο TASS επικαλούμενο το ρωσικό υπουργείο.\nΤέσσερις τραυματίες από βομβαρδισμό στην πόλη Μπριάνσκ\nΤέσσερις άνθρωποι τραυματίστηκαν σήμερα από βομβαρδισμό σε ρωσική πόλη στην περιφέρεια Μπριάνσκ στα σύνορα με την Ουκρανία, δήλωσε ο περιφερειάρχης της. Το περιστατικό σημειώθηκε στην πόλη Κλίντσι, η οποία βρίσκεται σε απόσταση περίπου 50 χιλιομέτρων από τα ουκρανικά σύνορα.\n“Λίγα σπίτια υπέστησαν ζημιές και τέσσερις άνθρωποι τραυματίστηκαν, σύμφωνα με τις πρώτες πληροφορίες“, ανέφερε ο περιφερειάρχης Αλεξάντερ Μπόγκομαζ σε ανάρτησή του στην εφαρμογή μηνυμάτων Telegram. Το Reuters δεν ήταν σε θέση να επαληθεύσει από ανεξάρτητη πηγή την πληροφορία αυτή.\nΚάτοικοι ανήρτησαν βίντεο σε μέσα κοινωνικής δικτύωσης από ρωσικό στρατιωτικό ελικόπτερο που πετούσε πάνω από την πόλη μετά τον βομβαρδισμό και ανέφεραν ότι είχε διακοπεί η ηλεκτροδότηση και η υδροδότηση.\nΑξιωματούχοι σε ρωσικές περιφέρειες που συνορεύουν με την Ουκρανία έχουν τις τελευταίες εβδομάδες αναφέρει περιπτώσεις, σύμφωνα με τους ίδιους, διασυνοριακών βομβαρδισμών που προκάλεσαν ζημιές σε κτίρια κατοικιών και τον τραυματισμό ορισμένων ανθρώπων.\nΣολτς: Θα παραδώσουμε όλα τα οπλικά συστήματα που έχουν ανακοινωθεί\nΟ καγκελάριος Όλαφ Σολτς απορρίπτει και πάλι την κριτική, που ασκεί η ουκρανική πλευρά, ότι η Γερμανία καθυστερεί την παράδοση βαρέων όπλων. «Η Γερμανία θα παραδώσει όλα τα οπλικά συστήματα που έχουν ανακοινωθεί», δήλωσε και τόνισε ότι πρέπει να δοθεί στην Ουκρανία «πραγματικά αποτελεσματική βοήθεια».\n«Θα ήταν λάθος να παραδώσουμε απλώς σύγχρονα οπλικά συστήματα, όπως το τεθωρακισμένα αυτοκινούμενα πυροβόλα τύπου Panzerhaubitzer 2000, χωρίς οδηγίες, χωρίς εκπαίδευση. Αυτή τη στιγμή πραγματοποιείται στη Γερμανία η εκπαίδευση», δήλωσε ο καγκελάριος μετά τη συνάντηση που είχε με τους πρωθυπουργούς των ανατολικών κρατιδίων και διευκρίνισε ότι το ίδιο ισχύει και για το αντιαεροπορικό άρμα Gepard.\n«Ο στόχος μας είναι να προσφέρουμε στην Ουκρανία πραγματικά αποτελεσματική βοήθεια. Ο ουκρανικός στρατός πρέπει και να μπορεί να χρησιμοποιεί βαρύ εξοπλισμό στον πόλεμο κατά της Ρωσίας. Αλλά πρέπει να εκπαιδευτεί για αυτό», πρόσθεσε και αναφέρθηκε στα άλλα υπερσύγχρονα συστήματα που θα διαθέσει η Γερμανία στην Ουκρανία, όπως το ραντάρ παρακολούθησης Cobra και το σύστημα αεράμυνας Iris-T που έχουν ήδη ανακοινωθεί.\nΣτο ίδιο πνεύμα ήταν και οι δηλώσεις της υπουργού Άμυνας Κριστίνε Λάμπρεχτ, η οποία υπερασπίστηκε τη γερμανική στάση σχετικά με την παράδοση βαρέων όπλων στην Ουκρανία. «Στεκόμαστε ενωμένοι την ώρα του κινδύνου. Και είμαστε ικανοί για έκτακτη δράση. Στηρίζουμε την Ουκρανία με όπλα, χρήματα και ανθρωπιστική βοήθεια. Ενισχύουμε από κοινού το ευάλωτο ανατολικό σκέλος του ΝΑΤΟ προκειμένου να καταστεί ασφαλέστερη ολόκληρη τη Συμμαχία», δήλωσε η υπουργός και τόνισε ότι σε αυτή την προσπάθεια «η Γερμανία βοηθά πολύ».\nΤην ίδια ώρα, ο Ιταλός πρωθυπουργός Μάριο Ντράγκι πραγματοποιεί επίσημη επίσκεψη στο Ισραήλ, από όπου τόνισε ότι η «Ιταλία στηρίζει και θα συνεχίσει να στηρίζει την Ουκρανία και την βούλησή της να ενταχθεί στην Ευρώπη».


Πολιτική - πολιτιστική εκδήλωση διοργανώνει η ΤΕ Μενιδίου - Φυλής της ΚΟ Αττικής του ΚΚΕ, την Κυριακή 28 Μάη και ώρα 8 μ.μ., στο Δημοτικό Θέατρο «Σοφοκλής» στον Κόκκινο Μύλο, με θέμα: «Ο καπιταλισμός γεννάει κρίσεις - πολέμους - προσφυγιά. Παλεύουμε για την ανατροπή του». Στην εκδήλωση θα μιλήσει ο Γιώργος Τάτσης, μέλος του Γραφείου της ΠΕ Δυτικής Αθήνας και Γραμματέας της ΤΕ Μενιδίου - Φυλής του ΚΚΕ. Θα ακολουθήσει καλλιτεχνικό πρόγραμμα - αφιέρωμα από το συγκρότημα της ΤΟ Δυτικών Συνοικιών του ΚΚΕ.\n-- Η ΚΟΒ Σαλαμίνας καλεί αύριο, Κυριακή, στις 10.30 π.μ., στο Εργατικό Κέντρο Σαλαμίνας. Θα μιλήσει ο Γιώργος Καλαμαράς, μέλος του Γραφείου της ΤΕ Πειραιά του ΚΚΕ.\nΗ Πανελλήνια Ενωση Αγωνιστών Εθνικής Αντίστασης και Δημοκρατικού Στρατού Ελλάδας (ΠΕΑΕΑ - ΔΣΕ) θα πραγματοποιήσει, την Κυριακή 28 Μάη, στις Κορυσχάδες Ευρυτανίας, εκδήλωση τιμής για το Εθνικό Συμβούλιο που οργάνωσε, εδώ, η Κυβέρνηση του Βουνού (ΠΕΕΑ), τον Μάη του 1944, για την καθοδήγηση του εθνικο-απελευθερωτικού Αγώνα του ΕΑΜ - ΕΛΑΣ. Για τον σκοπό αυτό, η ΠΕΑΕΑ - ΔΣΕ διοργανώνει εκδρομή το Σαββατοκύριακο 27 και 28 Μάη. Για συμμετοχή, στα γραφεία της ΠΕΑΕΑ - ΔΣΕ (Μαυρομματαίων 12, Πεδίον Αρεως - τηλ: 210.8222.952)


Μεσαίωνας με εξορκισμούς αίρεσης μπροστά στην κάμερα στη Θεσσαλονίκη. Ο «ιερέας» με το λαμέ σακάκι και οι «δαιμονισμένοι» που βρίζουν στα ασύρματα μικρόφωνα ...\nΜεσαίωνας με εξορκισμούς αίρεσης μπροστά στην κάμερα στη Θεσσαλονίκη. Ο «ιερέας» με το λαμέ σακάκι και οι «δαιμονισμένοι» που βρίζουν στα ασύρματα μικρόφωνα …\nBy Serfare On Ιούν 8, 2015\nTον γύρο του διαδικτύου κάνουν βίντεο με εξορκισμούς ανθρώπων μπροστά στην κάμερα και το μικρόφωνο θρησκευτικής αίρεσης στη Θεσσαλονίκη.\nΟι υποτιθέμενοι ακόλουθοι της παραθρηκευτικής οργάνωσης που ονομάζεται «Συναγωγή, Εκκλησίας Όλων Των Εθνών» (SCOAN) δελιχνουν πρόθυμοι να «απελευθερωθούν» από τα κακά πνεύματα που τους έχουν κυριεύσει και παρατάσσονται ώστε ο Έλληνας εκπρόσωπος του «προφήτη» Τζόσουα από τη Νιγηρία, να «διαγνώσει» με το άγγιγμα του, ποιος είναι δαιμονισμένος και ποιος όχι.\nΑκολουθούν κωμικοτραγικές σκηνές.\nΟι εικόνες με τους «δαιμονισμένους» να βρίσουν , να ρίχνουν κατάρες και να «χτυπιούνται» θυμίζουν κακοπαιγμένο έργο με ηθοποιούς β διαλογής που βάζουν σε σκέψεις ακόμα και το πιο καλόπιστο θεατή.\nΟ εκπρόσωπος του προφήτη, που στην οργάνωση ονομάζεται » Άνθρωπος Σοφίας», παρουσιάζεται με διαφορετικές κάθε φορά εμφανίσεις. Κοινό χαρακτηριστικό είναι το λαμέ σακάκι.\nΗ SCOAN είναι μια αίρεση με έδρα το Λάγος της Νιγηρίας. Ιδρύθηκε από τον Τ.Μπ. Τζόσουα που αυτοαποκαλείται Προφήτης και κατάφερε να αποκτήσει οπαδούς.\nΣτην Ελλάδα την αίρεση διαχειρίζονται τέσσερις άνδρες που έχουν λάβει το χρίσμα του Προφήτη: o Άνθρωπος Σοφίας Racine Bousso από τη Σενεγάλη, ο Άνθρωπος Σοφίας Daniel Emelandu από τη Νιγηρία, o Άνθρωπος Σοφίας Christopher Orji από τη Νιγηρία και o Άνθρωπος Σοφίας Χάρης Τσακωνίδης από την Ελλάδα.\nΤα βίντεο είναι επεξεργασμένα από ομάδα ειδικών, έχουν τίτλους, γραφικά και λογότυπο της οργάνωσης που διαθέτει κανάλι στο διαδίκτυο.


Νέος κοροναϊός: Μεταδοτικός ακόμα και από απόσταση δύο μέτρων, λέει Κινέζος ειδικός - ΑΡΠΑΚΤΙΚΟ\nΟ νέος κοροναϊός 2019-nCoV μπορεί να είναι μεταδοτικός από απόσταση δύο μέτρων, λέει ο Λι Σινγκουάνγκ του νοσοκομείου Ντιτάν του Πεκίνου, ειδικός της κινεζικής Εθνικής Επιτροπής Υγείας. «Όλοι πρέπει να φορούν προστατευτικές μάσκες και να μειώνουν τον αριθμό των στενών επαφών όσο το δυνατόν περισσότερο. Λέγοντας “στενές” εννοούμε αυτή τη στιγμή μια απόσταση ενός έως…\nΟ νέοςκοροναϊός2019-nCoV μπορεί να είναι μεταδοτικός από απόσταση δύο μέτρων, λέει ο Λι Σινγκουάνγκ του νοσοκομείου Ντιτάν του Πεκίνου, ειδικός της κινεζικής Εθνικής Επιτροπής Υγείας. «Όλοι πρέπει να φορούν προστατευτικές μάσκες και να μειώνουν τον αριθμό των στενών επαφών όσο το δυνατόν περισσότερο. Λέγοντας “στενές” εννοούμε αυτή τη στιγμή μια απόσταση ενός έως δύο μέτρων -η μόλυνση μπορεί να συμβεί σ’ αυτή την απόσταση», λέει ο ειδικός, σύμφωνα με κινεζικά μέτρα ενημέρωσης.\nTo Χονγκ Κονγκ κλείνει το μεγαλύτερο τμήμα των συνόρων του με την Κίνα για προληπτικούς λόγους, λίγες ώρες αφότου το Πεκίνο ανακοίνωσε ότι ο κοροναϊός είναι πιο μεταδοτικός από το «Σοβαρό Οξύ Αναπνευστικό Σύνδρομο» (SARS) κατά τη διάρκεια της επώασής του. Από την πλευρά του, ο Τζου Χιανγουάν,δήμαρχος της Ουχάν, της πόλης που θεωρείται η εστία μόλυνσης του ιού, τόνισε ότι οι αξιωματούχοι έχουν βάλει τα δυνατά τους για την ταχύτατη ανέγερση νοσοκομείων που θα διακομιστούν οι ασθενείς.\nΧθες, Δευτέρα, η Webasto είχε δηλώσει πως έναςκινέζος εργαζόμενος από τη Σαγκάηβρέθηκε θετικός στον ιό όταν επέστρεψε στην Κίνα έπειτα από επίσκεψή του στην έδρα της εταιρείας. Η εταιρεία, η οποία έχει 11 εγκαταστάσεις στην Κίνα, μεταξύ άλλων και στην Ουχάν, το επίκεντρο του κοροναϊού, έχει απαγορεύσει για το επόμενο δεκαπενθήμερο όλα τα ταξίδια προς και από την Κίνα.\nΟ Ιάπωνας υπουργός Υγείας Κατσουνόμπου Κέιτο δήλωσε πως ένα πρόσωπο στην Ιαπωνία, που δεν είχε επισκεφθεί την Ουχάν, προσβλήθηκε από τον νέο κοροναϊό, μετέδωσαν σήμερα ιαπωνικά μέσα ενημέρωσης. Το πρόσωπο που προσβλήθηκε είναι έναςοδηγός τουριστικού λεωφορείουηλικίας περίπου 60 ετών στην πόλη Νάρα, μετέδωσε το πρακτορείο Kyodo. «Ο 60χρονος οδηγός είχε μεταφέρει με το λεωφορείο του δύο γκρουπ Κινέζων τουριστών από την Ουχάν νωρίτερα αυτόν τον μήνα, δήλωσε ο Ιάπωνας υπουργός υγείας», αναφέρει δημοσίευμα του πρακτορείου. Αξιωματούχοι του υπουργείου Υγείας δεν ήταν άμεσα διαθέσιμοι για να σχολιάσουν την πληροφορία στο Reuters.\nΣτοΧονγκ Κονγκ, η επικεφαλής της κυβέρνησης Κάρι Λαμ δήλωσε σήμερα πως τα δρομολόγια του τρένου υψηλής ταχύτητας ανάμεσα στην πόλη και την ηπειρωτική Κίνα θα ανασταλούν από τις 30 Ιανουαρίου και όλα τα δρομολόγια των οχηματαγωγών θα ανασταλούν επίσης σε μια προσπάθεια να σταματήσει η διάδοση του κοροναϊού.\n«Γνωρίζουμε ότι το εσωτερικό μας σύστημα έχει εντοπίσει500 Γάλλους πολίτες(στην Ουχάν), αλλά πιστεύουμε ότι μπορεί να βρίσκονται εκεί άλλοι 500», δήλωσε σε συνέντευξη Τύπου που παραχώρησε.\nΤην αίτηση αυτή, που υποβλήθηκε στην προεδρία την περασμένη εβδομάδα, έχουν υπογράψει μέχρι σήμερα περισσότεροι από 540.000 Νοτιοκορεάτες, κάτι που δείχνει ότι αυξάνονται οι φόβοι στηΝότια Κορέαγια εξάπλωση του νέου κοροναϊού. Στη Νότια Κορέα έχουν διαγνωσθεί τέσσερα κρούσματα του ιού. Το πρώτο ήταν Κινέζος πολίτης, αλλά τα άλλα τρία είναι Νοτιοκορεάτες που είχαν ταξιδέψει στην Ουχάν.


«'ς σην πατρίδαν»: ΤΑ ΕΥΑΓΤΕΛΙΑ ΤΗΣ ΤΡΑΠΕΖΟΥΝΤΑΣ. Οπισθόφυλλο.\nΤΑ ΕΥΑΓΤΕΛΙΑ ΤΗΣ ΤΡΑΠΕΖΟΥΝΤΑΣ. Οπισθόφυλλο.\nΑναρτήθηκε από Λένα Σαββίδου στις 5:21 μ.μ.


Ο Παππάς έφτιαξε γήπεδο μπάσκετ στις φυλακές Κορυδαλλού - Parga Patatoukos\nHome > news > Ο Παππάς έφτιαξε γήπεδο μπάσκετ στις φυλακές Κορυδαλλού\nΠΑΤΑΤΟΥΚΟΣ ΠΑΡΓΑ Σάββατο, Οκτωβρίου 07, 2017 ΝΕΑ, news\nΤα εγκαίνια αναμένεται να γίνουν μέσα στην ερχόμενη εβδομάδα\nΣε μια ιδιαίτερη κίνηση προχώρησε ο Νίκος Παππάς. Όπως αναφέρουν οι πληροφορίες του gazzetta.gr, o διεθνής γκαρντ του Παναθηναϊκού επιμελήθηκε την κατασκευή γηπέδου μπάσκετ στις φυλακές Κορυδαλλού αναλαμβάνοντας πλήρως όλα τα έξοδα.\nΟ ίδιος δεν ήθελε να γίνει γνωστή η συγκεκριμένη κίνηση αλλά να παραμείνει μόνο εντός των τειχών των φυλακών.\nΒέβαια το gazzetta κατάφερε να συλλέξει τις απαραίτητες πληροφορίες όσον αφορά την μοναδική -αν μη τι άλλο- πρωτοβουλία του 27χρονου μπασκετμπολίστα του Παναθηναϊκού.\nΝα σημειωθεί επίσης ότι ένας από τους λόγους που προχώρησε σε αυτήν την κίνηση έχει να κάνει και με την παρουσία κρατουμένων στον Κορυδαλλό οι οποίοι προέρχονται από το φιλικό του περιβάλλον.\nΤα εγκαίνια του γηπέδου στις φυλακές αναμένεται να γίνουν μέσα στην ερχόμενη εβδομάδα.\nΟ Παππάς έφτιαξε γήπεδο μπάσκετ στις φυλακές Κορυδαλλού Reviewed by ΠΑΤΑΤΟΥΚΟΣ ΠΑΡΓΑ on Σάββατο, Οκτωβρίου 07, 2017 Rating: 5 Τα εγκαίνια αναμένεται να γίνουν μέσα στην ερχόμενη εβδομάδα Σε μια ιδιαίτερη κίνηση προχώρησε ο Νίκος Παππάς. Όπως αναφέρουν οι...


Actuality Online: Ταξιδιωτική οδηγία χωρών για τη Δυτική Αφρική λόγω Έμπολα\nΤαξιδιωτική οδηγία χωρών για τη Δυτική Αφρική λόγω Έμπολα\nΤαξιδιωτική οδηγία για τις χώρες της Δυτική Αφρική, λόγω του ιού Έμπολα, εξέδωσαν ΗΠΑ, Γαλλία και Γερμανία.Συνιστούν στους πολίτες τους να αποφεύγουν τα ταξίδια στη Λιβερία, τη Σιέρα Λεόνε και τη Γουινέα, όπου έχει εξαπλωθεί η επιδημία.\nΠαρά το γεγονός ότι, από τον ιό έχουν πληγεί κυρίως οι κάτοικοι απομονωμένων αγροτικών περιοχών, το υπουργείο Εξωτερικών της Γερμανίας επισήμανε ιδίως τον κίνδυνο που συνιστούν οι ασθενείς οι οποίοι ταξιδεύουν σε άλλες περιοχές και στις πρωτεύουσες των τριών χωρών.\nΤο υπουργείο Εξωτερικών της Γαλλίας συνέστησε επίσης σε όλους τους Γάλλους να μην επιχειρήσουν να ταξιδέψουν στη Γουινέα, τη Σιέρα Λεόνε, τη Λιβερία αλλά και τη Νιγηρία, παρά μόνο αν είναι απόλυτη ανάγκη.\nΤαξιδιωτική οδηγία εξέδωσε και το Κέντρο Ελέγχου και Πρόληψης Ασθενειών (CDC) των ΗΠΑ, καλώντας τους Αμερικανούς να αποφεύγουν τα μη απολύτως απαραίτητα ταξίδια στη Δυτική Αφρική. Ο διευθυντής του CDC Δρ. Τόμας Φρίντεν δήλωσε ότι η υπηρεσία θα εντείνει τις προσπάθειές της για την καταπολέμηση της ασθένειας και για το σκοπό αυτό θα στείλει άλλους 50 ειδικούς στις χώρες που έχουν πληγεί από την επιδημία.\nΑπό την Ουάσινγκτον, έγινε επίσης γνωστό ότι έχει επιδεινωθεί η κατάσταση του Αμερικανού γιατρού Κεντ Μπράντλι ο οποίος προσβλήθηκε από τον Έμπολα στη Λιβερία, όπου φρόντιζε ασθενείς. Ο 33χρονος γιατρός και μια Αμερικανίδα ιεραπόστολος, η Νάνσι Ράιτμπολ, που επίσης νοσεί από Έμπολα, νοσηλεύονται «σε σταθερή αλλά σοβαρή κατάσταση» ανέφερε η αμερικανική φιλανθρωπική οργάνωση Samaritan's Purse.\nΣύμφωνα με την οργάνωση, την Τετάρτη έφτασε στη Μονρόβια, την πρωτεύουσα της Λιβερίας, ένα πειραματικό φάρμακο και ο Μπράντλι ζήτησε να χορηγηθεί στη Ράιτμπολ. "Ακόμη και τη στιγμή που αγωνίζεται για τη ζωή του, αυτός ο ηρωικός γιατρός σκέφτεται τους άλλους", σημείωσε η οργάνωση.\nΣτον Μπράντλι έγινε επίσης μετάγγιση αίματος με το αίμα ενός αγοριού 14 ετών που επέζησε από τον Έμπολα χάρη στις προσπάθειες που κατέβαλε ο γιατρός.\nΠαράλληλα, οι αρχές των Σεϋχελλών αποφάσισαν να αναβάλουν έναν ποδοσφαιρικό αγώνα που επρόκειτο να δώσει η εθνική ομάδα της χώρας με την αντίστοιχη της Σιέρα Λεόνε το Σάββατο, για προληπτικούς λόγους. Μάλιστα, ο πρόεδρος της Ποδοσφαιρικής Ομοσπονδίας των Σεϋχελλών 'Ελβις Τσέτι είπε ότι σκοπεύει να εξηγήσει στην Αφρικανική Ομοσπονδία Ποδοσφαίρου ότι ο αγώνας ακυρώθηκε "λόγω ανωτέρας βίας".\nΟρισμένοι ποδοσφαιριστές της Σιέρα Λεόνε είχαν ήδη επιβιβαστεί στο αεροπλάνο που θα τους μετέφερε στις Σεϋχέλλες όταν έλαβαν την εντολή να αποβιβαστούν, πρόσθεσε ο Τσέτι.


Sarajevo | Τεύχος 91 | συμβιβασμοί;\nΑυτά έγραφε κάποιος Γκράμσι κάποιον Φλεβάρη κάποιου 1917 - πριν έναν αιώνα. Φυσικά δεν αφορά κανέναν και καμμία στα πέριξ, έτσι δεν είναι; Υπάρχει μια έντονη (και έντονα αυτάρεσκη) βεβαιότητα πως ο “ελληνικός λαός” έχει κάνει σχεδόν τα πάντα· ή όχι; Μήπως ό,τι έκανε ήταν να κλαψουρίζει αξιοθρήνητα και να βλαστημάει χυδαία, κι αυτό όλο κι όλο; Δεν έχει σημασία (ή έχει;): τώρα ο “ελληνικός λαός” ελπίζει, και ετοιμάζεται να (ξανα)ψηφίσει.\nΑν υπάρχει ένα μέτρο της επιτυχίας των αφεντικών και των συμμάχων τους στη διαχείριση της τρέχουσας κρίσης αυτό δεν είναι οι δημαγωγικές φανφάρες για το υποτιθέμενο τέλος της. Είναι πάγια τακτική εκείνων που επωφελούνται απ’ τη λεηλασία της ζωής των πολλών το να υπόσχονται πως αυτή θα είναι σύντομη. Θα τελειώσει γρήγορα... Τελειώνει... όπου νάναι.\nΤο μέτρο της επιτυχίας τους βρίσκεται στο γεγονός πως εκείνοι που θα είχαν επείγον συμφέρον να αναλύσουν την πραγματική κατάσταση και να δράσουν εναντίον της βρίσκονται ήδη πολύ πίσω απ’ τις εξελίξεις. Η κρίση, που είναι χρόνια και δομική, και συνοδεύεται από την εξίσου ισχυρή καπιταλιστική αναδιάρθρωση, πλησιάζει με μεγάλη ταχύτητα προς το σημείο του ξεκαθαρίσματος των λογαριασμών, όχι μεταξύ τάξεων αλλά μεταξύ αφεντικών, σε πλανητική κλίμακα. Σ’ αυτή τη διαδικασία η μηχανή του συστήματος μπορεί να παράγει ανεμπόδιστα καθηλωτικούς φόβους για τις μάζες των υποτελών, που έχουν χάσει τη συλλογική ταξική αυτενέργεια και αυτοπεποίθησή τους, και προσπαθούν να κρατηθούν από εμπόρους ελπίδας.\nΤα αναισθητικά μαζικής χρήσης επιβάλλουν να δίνουμε πίστωση στους θεατρινισμούς των κρατών και του κεφάλαιου· ή να ψοφολογάμε με χημικά κατευναστικά και συμβουλές ψυχοειδικών· ή και τα δυο μαζί. Η μοιραλατρεία έχει πολλές μορφές, όχι μόνο την παλιά αλλά πάντα ακμαία θρησκευτική. Εδώ ή εκεί ξεσπούν κύματα ευ-συγκινησίας που καταλήγουν κυριολεκτικά ή μεταφορικά σε χειροπέδες· ακόμα και ηλεκτρονικές. Λίγο πολύ παντού το ζητούμενο είναι ο “όγκος”, η “ποσότητα”, τα like, οι ψήφοι, η κολακεία. Όποιος κινείται κόντρα στην υποκατάσταση της οξύτητας της κριτικής απ’ την θαλπωρή του χειραγωγημένου συναισθηματισμού είναι απόβλητος. Όποιος κινείται κόντρα στην τωρινή ρηχότητα του πλήθους είναι παράξενος. Όποιος αρνείται τον φτηνό συνδικαλισμό των public relations, σε κάθε κλίμακα και πεδίο των κοινωνικών σχέσεων, περισσεύει.\nΗ λέξη “φτώχια” κυκλοφορεί μεταξύ των “φτωχών” και, ταυτόχρονα, εκπέμπεται διαρκώς σε βάρος τους απ’ τα μεγάφωνα της καπιταλιστικής κυριαρχίας, με το ίδιο νόημα: της χρηματικής κατάπτωσης και μιζέριας. Ασφαλώς χρειάζονται και χρήματα για να ζει κάποιος αξιοπρεπώς. Όταν, όμως, η συνέλευση του πλάνου 30/900 πρότεινε (πριν 4 χρόνια και σταθερά από τότε) με κάθε δυνατή τεκμηρίωση την κρίσιμη εργατική απαίτηση των 900 ευρώ σαν ελάχιστο βασικό καθαρό μισθό (και μάλιστα όχι για 40 αλλά για 30 ώρες δουλειάς την εβδομάδα) συνάντησε τον περίγελω μιας άλλης φτώχιας, πολύ μεγαλύτερης και χειρότερης απ’ την χρηματική: της διανοητικής και συνειδησιακής χρεωκοπίας. Που είναι μασκαρεμένη σε “αγανάκτιση” ή/και “ανατρεπτική” έπαρση, δεμένη χειροπόδαρα στο καθεστωτικό θέαμα. Αυτό, μαζί με πολλά άλλα, δείχνει ότι στις συνθήκες όπου η αντικειμενική πραγματικότητα της καπιταλιστικής και κρατικής βίας δεν κρύβεται, η υποκειμενική κατάσταση ακόμα και εκείνων που από υλική άποψη έχουν ριχτεί στα τάρταρα είναι να παρακαλούν ή να ελπίζουν σε κάποια επιδότηση της εθελοδουλείας.\nΈνας απ’ τους φόβους που δυναστεύουν την τάξη μας και την έχουν παραδόσει μαρμαρωμένη στις πολλαπλές νόρμες του συστήματος, είναι ο φόβος της διεισδυτικής, αιχμηρής θεωρητικής και πρακτικής κριτικής. Τα λόγια, οι κατάρες, οι βερμπαλισμοί, η διπλή και τριπλή ηθική, τα κατά συνθήκη ψεύδη, οι αναθέσεις, οι μυθοποιήσεις, είναι εύκολα. Και κατευναστικά. Η εργατική αυτονομία προκαλεί δέος ή και ανομολόγητο τρόμο στα μικροαστικά ήθη. Όχι επειδή βρίσκεται στο σημείο να απειλεί τα αφεντικά, αλλά επειδή απ’ την αφετηρία της την ίδια αρνείται τις συνηθισμενες μικροδιευθετήσεις της “πολιτικής” όπως και της ζωής στο σύνολό της.\nΑυτές οι σελίδες και οι πολιτικές αρχές που υπηρετούν χωρίς διαπραγμάτευση έχουν κατηγορηθεί μερικές φορές για σεχταρισμό. Ο όρος είναι λάθος αφού δεν ανήκουμε σε κάποιο ορατό ή αόρατο κόμμα. Αλλά για τις ανάγκες αυτής εδώ της αναφοράς μπορούμε να τον δεχτούμε, μαζί με την κατηγορία. Όμως μόνο μ’ αυτήν την συμπλήρωση: είμαστε εργατικά, ταξικά “σεχταριστές”. Μας ενδιαφέρει μόνο η κατάσταση της τάξης μας· όχι η “αναγνώριση” του Sarajevo (ή οποιασδήποτε άλλης απ’ τις δράσεις μας). Όχι οι έπαινοι προς τα εδώ, όχι τα “φιλικά κτυπήματα στη πλάτη” προς τα εδώ, όχι η καλλιέργεια ματαιοδοξίας εδώ· όχι η κολακεία προς τα εδώ. Έχουμε επίγνωση της ασημαντότητας που έχει κάθε μονοπρόσωπο ή ολιγοπρόσωπο εγχείρημα μέσα στην τάξη μας. Κι έχουμε αποδεχτεί αυτή τη θέση σαν μέρος της ταξικής μας πραγματικότητας.\nΔεν μυθοποιούμε την σύγχρονη εργατική τάξη· ξέρουμε ότι πάντα το προλεταριάτο ήταν ικανό για το καλύτερο, αλλά και για το χειρότερο. Δεν παριστάνουμε ότι αυτή η τάξη υπάρχει σαν μαχητικά συγκροτημένος σχηματισμός· υπάρχει, όμως σαν ένα απεριόριστο εν-δυνάμει! Δεν χρειαζόμαστε ατομικές επιβραβεύσεις και “επιτυχίες” και “αναγνωρίσεις” και υστεροφημίες· κάτι τέτοια είναι άθλιες εκφράσεις του μικροαστισμού. Δεν έχουμε πουληθεί για πολύ περισσότερα και πολύ εντυπωσιακότερα· δεν μπορεί, λοιπόν, να μας εξαγοράσει ο χυλός του μίζερου “μεροδούλι - μεροφάι” των μικροαστικών “πολιτικών”, “τακτικών”, “ηθικών”, όσα “αυτονόητα” κι αν επιστρατεύσει. Εάν ο εργατικός “σεχταρισμός” απαιτεί απ’ την όποια πολιτική μας σκέψη και δράση ακόμα και την πιο ακραία περιθωριακότητα, τότε αυτή είναι καλοδεχούμενη. Κανένα πρόβλημα, καμία διαμαρτυρία. Επειδή ναι, ανήκουμε με περηφάνεια στην τάξη που αξίζει τα πάντα, που θέλησε τα πάντα και μάτωσε, πόνεσε, ηττήθηκε πολλές φορές. Δεν διαλέγει κανείς την εποχή όπου ζει. Κι αν σ’ αυτή την εποχή μας αναλογεί μερίδιο και από κάθε ήττα του παρελθόντος είναι ατιμία να παραστήσουμε οτιδήποτε άλλο. Αν η τάξη μας είχε σώμα θα ήταν γεμάτο ουλές. Κι αυτές θα ήταν μέρος της ομορφιάς της.\nΜερίδιο στην ήττα δεν σημαίνει μετοχή στη σιωπή - το αντίθετο. Μερίδιο στην ήττα δεν σημαίνει υποστολή των σημαιών μας - το αντίθετο. Μερίδιο στην ήττα δεν σημαίνει ακύρωση της κριτικής - το αντίθετο. Μερίδιο στην ήττα δεν σημαίνει να υποχωρούμε σ’ αυτά που μας πνίγουν, να συμβιβαζόμαστε μ’ αυτά - το αντίθετο.\nΚάποτε, κάπου, γράφτηκε:\nΤο παρελθόν δεν θα φυτρώσει πουθενά,\nλυσσασμένο, ανθός της τιμωρίας,\nτο παρελθόν δεν θα την στήσει πουθενά,\nγια να ζητήσει λογαριασμό, για να βρει το δίκιο του.\nΌχι - το παρελθόν (μας) είναι χρόνος μπάσταρδος,\nκοιμάται στα ερείπα του που αυξάνουν,\nβρυκολακιάζει κάποτε, και έρχεται πάντα από πίσω,\nδώδεκα ως δώδεκα και πέντε,\nγια μια ενοχή βιαστική, στα όρθια,\nγια να κοροϊδευτικό “τι κάνετε ρε μαλάκες;”\nστη μέση της νύχτας...\nέρχεται πάντα από πίσω,\nγιατί πάντα κοιτάζουμε μπροστά.\nΑυτός είναι ο τρόπος μας να το ξεγελάμε.\nΡεαλισμός είναι η σκόνη των πραγμάτων που αλλάζουν,\nανάμεσά τους κι εμείς, ρεαλιστές ει δυνατόν,\nρεαλισμός είναι λοιπόν η σκόνη μας που αλλάζουμε\nσύμφωνα με τη σκόνη των πραγμάτων που αλλάζουν\nσύμφωνα με την σκόνη μας που αλλάζουμε,\nκαι ούτω καθ’ εξής,\nο ρεαλισμός είναι γκρι,\nκαι δεν υπάρχει τίποτα ρεαλιστικότερο από την\nδιαπίστωση: "πω, πω, σκόνη που σηκώνουμε μωρέ αδελφάκι μου!”\n- αυτό είπε το ποντίκι στον ελέφαντα καθώς έτρεχαν στην έρημο.\nΑλήθεια είναι πως στους πολέμους δεν υπάρχουν\nΗ ήττα χρειάζεται μια σκληρή απόφαση για να υπάρξει,\nκαι υπάρχει, προπάντων, μετά την σκληρότερη απόφαση\nκάποιων να την υποστούν.\nΓιαυτό είναι πιο εύκολο να βρει κανείς\n(στην άλλη μεριά των θριαμβευτών)\nξεπεσμένους νικητές παρά ηττημένους...\nπάει να πει πως είναι ευκολότερο\nνα χορτάσει κανείς με ψίχουλα\nπαρά να παραδεχτεί πως χωρίς ολόκληρο το φουρνάρικο\nείναι και θα είναι νηστικός.\nΜέθη είναι το αντίδοτο στην τρέλλα·\nη μέθη συμφέρει όλες τις πλευρές του πολέμου,\nκαι ακόμα είναι χωρίς παρελθόν,\nαιωνίως παρούσα μέσα στην πίστα της.\nΟύτε και τότε ήταν εύκολα κατανοητά αυτά, ούτε και τώρα θα γίνουν. ‘Ενα είναι σίγουρο: κόντρα σε καιροσκοπισμούς και κορεσμούς, όλα όσα έχουμε πει και κάνει ως τώρα ισχύουν.


Έβγαλε μαγκιά στην Πόλη: Ο Παναθηναϊκός 2-2 την Μπεσίκτας – THE PAPER\nÖÉËÉÊÏ / ÌÐÅÓÉÊÔÁÓ - ÐÁÏ (ÖÙÔÏÃÑÁÖÉÁ: EUROKINISSI)\nΟ Παναθηναϊκός ξεκίνησε το δεύτερο μέρος με μεγάλη ευκαιρία καθώς οι πράσινοι προσπάθησαν να αιφνιδιάσουν την τουρκική ομάδα.\nΟ Μακέντα βρέθηκε τετ α τετ με τον Ερσίν αλλά ο πορτιέρε της Μπεσίκτας απέκρουσε το πλασέ του Ιταλού στράικερ.\nΗ εικόνα του τριφυλλιού στο δεύτερο 45λεπτο ήταν καλή και σίγουρα δεν είχε καμιά σχέση με την απόδοση του πρώτου ημιχρόνου.\nΟ Παναθηναϊκός του δεύτερου μέρους έβγαλε καλά στοιχεία στο επιθετικό σκέλος του παιχνιδιού και παράλληλα έκλεισε τις «τρύπες» στα μετόπισθεν.\nΑυτό έδωσε την δυνατότητα στους πράσινους να κυκλοφορήσουν καλά την μπάλα, να βρουν συνεργασίες και να πιέσουν την αμυντική γραμμή της Μπεσίκτας δημιουργώντας πολλές ευκαιρίες.\nΣε μια από αυτές ο Δώνης πέτυχε και δεύτερο γκολ ισοφαρίζοντας για την ομάδα του.\nΟ Δώνης είδε τον Ζαχίντ και τον Μολό να δημιουργούν παιχνίδι για την ομάδα τους και αυτό ήταν ένα πολύ θετικό στοιχείο για τον προπονητή του Παναθηναϊκού.\nΟι δύο παίκτες που προαναφέραμε έκαναν την διαφορά για το τριφύλλι καθώς έβγαλαν καλές συνεργασίες και είχαν εξαιρετικές τελικές πάσες, κυρίως με αποδέκτη τον Μακέντα.


Παράταση για τη "Miss Julie" - Νέα Κρήτη\nΠαράταση για τη "Miss Julie"\nΗμερομηνία δημοσίευσης: 05/05/2015, 10:27\nΤελευταία ενημέρωση: 05/05/2015, 10:32\nΗ "Miss Julie" συνεχίζει τις παραστάσεις στο θεατρικό χώρο "Το Σπίτι", στην Αγία Τριάδα, μέχρι τις 7 Ιουνίου. Πρόκειται για ένα έργο του Άουγουστ Στρίντμπεργκ που ανεβάζει, σε σκηνοθεσία Αντώνη Ντουράκη, η Θεατρική Ομάδα "Ιυττός". Παραστάσεις δίνονται κάθε Πέμπτη, Παρασκευή, Σάββατο και Κυριακή στις 9:30 το βράδυ.\nΣτη διάρκεια της νύχτας του θερινού ηλιοστάσιου, μιας νύχτας βακχικού γλεντιού και ερωτικού οργίου, όπου ένστικτα και βαθύτερες επιθυμίες κυριεύουν, αυτήν τη νύχτα διαδραματίζεται η ιστορία στο έργο του Α. Strindberg "Miss Julie".\nΤρεις άνθρωποι γνώριμοι. Η Miss Julie - η κυρία του σπιτιού - ένας χαρακτήρας σύγχρονος, είναι κατάλοιπο της παλιάς αριστοκρατίας. Θύμα των προβλημάτων της οικογένειάς της, των σφαλμάτων και της σύγχυσης της εποχής, των περιστάσεων και της εύθραυστης ιδιοσυγκρασίας της, πλαγιάζει με τον υπηρέτη της, και γι' αυτό θα εκδικηθεί η ίδια τον εαυτό της, παρακινούμενη από το αίσθημα της τιμής, εκ γενετής ή επίκτητο, από το οποίο χαρακτηρίζονται οι ισχυρές τάξεις.\nΟ Jean - ο υπηρέτης - δε διαθέτει την προκατάληψη της τιμής. Έχει εκπαιδευτεί με βλέψεις για ένα μέλλον αριστοκράτη. Έχει αποκτήσει γνώσεις, εκλεπτυσμένες αισθήσεις και αισθητικό κριτήριο. Νιώθει ξένος ανάμεσα στους ανθρώπους της τάξης του που τους περιφρονεί, αλλά ταυτόχρονα τους φοβάται, όπως φοβάται την Christine γιατί ξέρει τα μυστικά του.\nΗ Christine - η μαγείρισσα και αρραβωνιαστικιά του Jean - είναι μια γυναίκα γεμάτη δουλικότητα, γεμάτη από ηθική και θρησκεία που της χρησιμεύουν ως καμουφλάζ για να φορτώσει στον Χριστό τις αμαρτίες της και να εξασφαλίσει μια καλή δόση συγχώρεσης. Παρόλο που μεταξύ των τριών αυτών ανθρώπων υπάρχει η ερωτική πράξη, δεν μπορεί να υπάρξει μια ερωτική σχέση με την ευγενή έννοια της λέξης, γιατί οι ψυχές των ανθρώπων αυτών είναι τόσο διαφορετικής ποιότητας.\nΣκηνοθεσία: Αντώνης Ντουράκης.\nΒοηθός σκηνοθέτη: Κάλλια Σταυρακάκη.\nΚουστούμια: Γιάννης Κουβίδης.\nΜουσική επιμέλεια: Έρη Ζερβάκη.\nΚατασκευή μασκών: Κάλλια Σταυρακάκη.\nΚατασκευή σκηνικού: Διαμαντής Μαραθιανάκης.\nΠαίζουν: Δάφνη Ντι Γκρεγκόριο (Miss Julie), Αντώνης Ντουράκης (Jean), Εβίτα Στρατήγη (Christine).\nΤηλέφωνο κρατήσεων 6984/174.319.


Εξαφάνισαν την εταιρεία, εξαφάνισαν και €900.000 δάνειο - Documento\nΑρχική » Εξαφάνισαν την εταιρεία, εξαφάνισαν και €900.000 δάνειο\nΤι κρύβει η SCI Personal Ventures που αποφεύγει να εμφανίσει στο πόθεν έσχες το πρωθυπουργικό ζεύγος\nΠαράνοµος µέχρι το τέλος. Σε δρόµο χωρίς επιστροφή έχει αποφασίσει να βαδίσει ο Κυριάκος Μητσοτάκης. Αυτόν της άγαρµπης προσπάθειας υπεράσπισης της παρανοµίας του. Ισως αιτία γι’ αυτό να είναι ότι αποκρύπτει δάνειο 900.000 ευρώ. Οπως αναµενόταν, ο πρωθυπουργός κατέθεσε για τέταρτη συνεχόµενη χρονιά ψευδές πόθεν έσχες. Και αυτό επειδή επέλεξε και φέτος να µη συµπεριλάβει στη δήλωση πόθεν έσχες του 2020 (φορολογικό έτος 2019) την εταιρική συµµετοχή της Μαρέβας Γκραµπόφσκι στη γαλλική εταιρεία SCI Personal Ventures. Με αυτή την ψευδή δήλωση πόθεν έσχες ο πρωθυπουργός δεν αποκρύπτει απλώς την επίµαχη εταιρική συµµετοχή της κ. Γκραµπόφσκι, αλλά και δάνειο 900.000 ευρώ που είχε λάβει το 2006 η SCI Personal Ventures προκειµένου να προχωρήσει στην αγορά του σπιτιού του Βολταίρου.\n∆εν είναι κάτι που προκαλεί εντύπωση, αφού το πρωθυπουργικό ζεύγος ακολουθεί µια… παράνοµη πεπατηµένη. Στη δήλωση περιουσιακής κατάστασης για το 2017 (φορολογικό έτος 2016) που υπέβαλε ο πρωθυπουργός δήλωσε ότι το 95% των µετοχών που κατείχε η σύζυγός του στη συγκεκριµένη γαλλική εταιρεία µεταβιβάστηκε δωρεάν. Αυτό όµως είναι ψευδές.\nΟχι επειδή το λέει το Documento, αλλά επίσηµα έγγραφα του γαλλικού κράτους. Εγγραφα για τα οποία το πρωθυπουργικό ζεύγος δεν δίνει εξηγήσεις, παρά απειλεί µε νοµικές ενέργειες και υβρίζει το Documento. Οσο όµως και να προσπαθούν ο Κυρ. Μητσοτάκης και η Μαρέβα Γκραµπόφσκι να αποκρύψουν τις καταφανείς ποινικές τους ευθύνες, τα πράγµατα είναι πολύ απλά: είναι παράνοµοι.\nΤο… άφαντο δάνειο των 900 χιλιάδων\nΗ SCI Personal Ventures αγόρασε τον Ιούλιο του 2006 το σπίτι του Βολταίρου. Για την αγορά του σπιτιού στο Παρίσι –όπως προκύπτει από το συµβόλαιο αγοραπωλησίας του ακινήτου που είχε αποκαλύψει το Documento– είχε δοθεί από τη γαλλική εταιρεία περισσότερο από 1,5 εκατ. ευρώ, εκ των οποίων 900.000 ευρώ δόθηκαν µέσω δανείου που λήφθηκε από την τράπεζα GE Money Bank. ∆άνειο που έλαβε µολονότι το µετοχικό της κεφάλαιο ανερχόταν σε µόλις 10.000 ευρώ.\nΗ τελευταία δήλωση πόθεν έσχες που υπέβαλε το πρωθυπουργικό ζεύγος και στην οποία εµφανίζεται η εταιρική συµµετοχή της κ. Γκραµπόφσκι είναι αυτή του 2016 (φορολογικό έτος 2015). Σε αυτήν τη δήλωση περιουσιακής κατάστασης αναγράφεται το ποσοστό που κατείχε η κ. Γκραµπόφσκι στην SCI Personal Ventures καθώς και ότι η εν λόγω εταιρεία ήταν η ιδιοκτήτρια του σπιτιού του Βολταίρου. Στο πεδίο «προέλευση χρηµάτων» αναγράφεται ότι έχει δοθεί δάνειο. Προφανώς το επίµαχο δάνειο των 900.000 ευρώ.\nΤο δάνειο δεν εµφανιζόταν στις συνολικές δανειακές υποχρεώσεις του πρωθυπουργικού ζεύγους επειδή αυτό είχε ληφθεί από την εταιρεία και όχι από την κ. Γκραµπόφσκι ως φυσικό πρόσωπο. Μόνο που στα τελευταία τέσσερα πόθεν έσχες που υπέβαλε το πρωθυπουργικό ζεύγος αυτό το δάνειο δεν εµφανίζεται πουθενά. Κανείς δεν γνωρίζει τι µέρος του έχει αποπληρωθεί και από ποιον. Το σίγουρο είναι ότι αν το σύνολο του ποσού του… άφαντου δανείου προσµετρηθεί στις συνολικές δανειακές υποχρεώσεις που δήλωσε το πρωθυπουργικό ζεύγος στην τελευταία δήλωση πόθεν έσχες, αυτές θα έφταναν στο υπέρογκο ποσό του 1.465.061,04 ευρώ.\n∆άνειο που ακόµη και µε την τωρινή µετοχική κατάσταση της εταιρείας πρέπει να εξοφλείται από εταιρεία που ίδρυσε η κ. Γκραµπόφσκι µε τον ετεροθαλή αδερφό της Γιώργο Παπαζήση και στην οποία ανήκει πλέον η γαλλική εταιρεία. Θα δεήσει το πρωθυπουργικό ζεύγος να δώσει απάντηση σχετικά µε την κατάσταση αποπληρωµής του επίµαχου δανείου που κρύβει εδώ και τέσσερα χρόνια από το πόθεν έσχες που υποβάλλει; Ή µήπως είναι κι αυτό συκοφαντία;\nΜέτοχος έως τα τέλη του 2020\nΠροκειµένου να απαντήσει στις αποκαλύψεις του Documento η Μαρέβα Γκραµπόφσκι παρουσίασε ένα ιδιωτικό συµφωνητικό στο οποίο φέρεται στις 3 Αυγούστου 2016 να µεταβίβασε στον ετεροθαλή αδερφό της Γ. Παπαζήση το 95% των µετοχών που κατείχε στην SCI Personal Ventures. Το έγγραφο δεν έχει προφανώς καµία νοµική ισχύ αφού δεν δηµοσιεύτηκε –όπως θα έπρεπε– στο γαλλικό εµπορικό µητρώο. Αντιθέτως, όλα τα έγγραφα που έχει αποκαλύψει το Documento είναι δηµοσιευµένα στο γαλλικό εµπορικό µητρώο.\nΕνα από τα έγγραφα αυτά είναι το καταστατικό της γαλλικής εταιρείας που δηµοσιεύτηκε στις 20 ∆εκεµβρίου 2020. Εγγραφο που καθιστά ξεκάθαρα παράνοµο το πρωθυπουργικό ζεύγος. Και αυτό επειδή στη σελίδα 4 του επίµαχου εγγράφου αναγράφεται ότι η Μαρέβα Γκραµπόφσκι εξακολουθούσε έως τις 20 ∆εκεµβρίου 2020 να κατέχει το 95% των µετοχών της γαλλικής εταιρείας, ενώ το υπόλοιπο 5% των µετοχών εξακολουθούσε να το κατέχει ο ετεροθαλής αδερφός της Γ. Παπαζήσης. Μόνο που αυτό απαγορεύεται από την ελληνική νοµοθεσία.\nΠαράνοµοι και σήµερα\nΣύµφωνα µε το άρθρο 8, παρ. 1 του ν. 3213/2003, ο οποίος αφορά τις δηλώσεις περιουσιακής κατάστασης –επικαιροποιήθηκε έπειτα από τροπολογία που ψηφίστηκε την 1η Ιουνίου 2016 και η οποία χαρακτηρίστηκε από την κ. Γκραµπόφσκι στο εξώδικο που απέστειλε στο Documento ως «φωτογραφική» για την ίδια– στα πολιτικά πρόσωπα «απαγορεύεται η συµµετοχή στη διοίκηση ή στο κεφάλαιο εταιρειών που έχουν έδρα πραγµατική ή καταστατική στην αλλοδαπή είτε αυτοπροσώπως είτε µε παρένθετα πρόσωπα». Στα παρένθετα πρόσωπα λογίζονται και οι σύζυγοι των πολιτικών προσώπων.\nΜάλιστα, σύµφωνα µε την παρ. 3 του άρθρου 8 του επίµαχου νόµου «η άµεση ή διά παρενθέτου προσώπου συµµετοχή σε εταιρεία που έχει έδρα στην αλλοδαπή τιµωρείται µε φυλάκιση τουλάχιστον δύο ετών και µε χρηµατική ποινή από δέκα χιλιάδες ευρώ έως πεντακόσιες χιλιάδες ευρώ». Αρα, έως και τις 20 ∆εκεµβρίου 2020 το πρωθυπουργικό ζεύγος είναι παράνοµο επειδή δεν δήλωνε την επίµαχη εταιρική συµµετοχή της κ. Γκραµπόφσκι, αλλά αντιθέτως προέβαινε σε ψευδείς δηλώσεις πόθεν έσχες.\nΜεταβίβαση σε εταιρεία που ίδρυσαν\nΣτην ίδια σελίδα του καταστατικού της γαλλικής εταιρείας αναγράφεται ότι οι χίλιες µετοχές της µεταβιβάζονται. Τη µία την κρατάει ο Γ. Παπαζήσης, ενώ οι υπόλοιπες 999 µεταβιβάζονται στη νεοσυσταθείσα ελληνική εταιρεία MGPG Investment Consulting. Πρόκειται για εταιρεία η οποία ιδρύθηκε δύο ηµέρες πριν από την επίµαχη µεταβίβαση, στις 18 ∆εκεµβρίου 2020.\nΤο σηµαντικότερο είναι ότι οι µοναδικοί εταίροι της ελληνικής εταιρείας είναι η Μαρέβα Γκραµπόφσκι και ο Γ. Παπαζήσης. Οπως προκύπτει από το ελληνικό Γενικό Εµπορικό Μητρώο (ΓΕΜΗ), η σύζυγος του πρωθυπουργού κατέχει τα 1.000 από τα συνολικά 1.200 εταιρικά µερίδια, ήτοι το 83,33% του ποσοστού. Αντίστοιχα, ο Γ. Παπαζήσης κατέχει τα υπόλοιπα 200 εταιρικά µερίδια. Το γεγονός της ίδρυσης της εταιρείας ανακοινώθηκε και στον ελληνικό Τύπο, σε µια προφανή προσπάθεια του πρωθυπουργικού ζεύγους να προϊδεάσει την ελληνική κοινή γνώµη για τη µελλοντική εµφάνισή της στις δηλώσεις περιουσιακής κατάστασής του. Μόνο που δεν θα µαθευόταν ποτέ ότι η MGPG Investment Consulting κατέχει την ιδιοκτησία της περιβόητης SCI Personal Ventures.\n«Οι µόνοι εταίροι» τα αδέρφια\nΤο Documento δηµοσίευσε κι άλλα επίσηµα έγγραφα του γαλλικού κράτους. Σε ένα από αυτά –τελευταία επικαιροποίηση του εγγράφου στις 19 Ιουλίου 2021– η Μαρέβα Γκραµπόφσκι εµφανίζεται να παραµένει διαχειρίστρια της γαλλικής εταιρείας. Να παραµένει δηλαδή έως και σήµερα παράνοµη µαζί µε τον σύζυγό της. Προς επαλήθευση της αυθεντικότητας του εγγράφου, στη συνέχεια του εγγράφου αναγράφεται ότι ο Γ. Παπαζήσης και η MGPG Investment Consulting είναι οι εταίροι της εταιρείας, γεγονός που αποδεικνύει ότι το γαλλικό εµπορικό µητρώο είχε επικαιροποιήσει εγκαίρως ως όφειλε την αλλαγή στο ιδιοκτησιακό καθεστώς της εταιρείας.\nΟλα αυτά όµως τα αρνείται η κ. Γκραµπόφσκι, δηλώνοντας ότι στις 3 Αυγούστου 2016 παραιτήθηκε από τη διαχείριση της εταιρείας. Κι ας υπάρχει κι άλλο έγγραφο που τη διαψεύδει. Το συγκεκριµένο φέρει ηµεροµηνία 20 Νοεµβρίου 2020 και έχει τίτλο «Συµφωνία συνεισφοράς» της SCI Personal Ventures. Αυτό που αρχικά αναγράφεται στη δεύτερη σελίδα του επίµαχου εγγράφου είναι ότι «η κυρία GRABOWSKI και ο κύριος ΠΑΠΑΖΗΣΗΣ είναι οι µόνοι εταίροι της “SCI PERSONAL VENTURES”…». Επιβεβαιώνεται δηλαδή κι από αυτό το έγγραφο ότι µέχρι τα τέλη του 2020 η κ. Γκραµπόφσκι κατείχε το 95% των µετοχών.\n«Ως διαχειρίστρια» που συνεχίζει να υπογράφει\nΣτη συνέχεια του εγγράφου αναγράφεται ότι «οι εταίροι αποφασίζουν να εισφέρουν στην Εταιρεία MGPG INVESTMENT CONSULTING, που θα συστήσουν από κοινού και θα αποτελείται από κεφάλαιο 30.000 ευρώ ως εισφορά σε µετρητά και το σύνολο των εταιρικών µεριδίων που κατέχει η κυρία GRABOWSKI στην PERSONAL VENTURES…». ∆ηλαδή οι «µόνοι εταίροι» της γαλλικής εταιρείας αποφάσισαν τη µεταβίβαση των µετοχών τους σε υπό σύσταση εταιρεία.\nΤο σηµαντικότερο στοιχείο όµως που προκύπτει από το έγγραφο της 20ής Νοεµβρίου 2020 είναι άλλο. Στο κάτω µέρος της σελίδας 2 αναγράφεται ότι «στο σηµείο αυτό παρενέβη η κυρία GRABOWSKI, ως διαχειρίστρια της SCI PERSONAL VENTURES, η οποία, υπό αυτή την ιδιότητά της, δήλωσε ότι ήταν πλήρως ενηµερωµένη για το σχέδιο της εισφοράς». Και σαν να µην έφτανε αυτό, ακριβώς από κάτω εµφανίζεται φαρδιά-πλατιά η υπογραφή της Μαρέβας Γκραµπόφσκι. Αρα σε έγγραφο που δηµοσιεύεται στο γαλλικό εµπορικό µητρώο η κ. Γκραµπόφσκι φέρεται να δηλώνει ότι παραµένει έως τις 20 Νοεµβρίου 2020 διαχειρίστρια της εταιρείας και υπό αυτή την ιδιότητά της εγκρίνει το σχέδιο της εισφοράς για τη µεταβίβαση των µετοχών.\n∆υστυχώς για τη Μαρέβα Γκραµπόφσκι οι αποκαλύψεις του Documento δεν σταµάτησαν εκεί. Η εφηµερίδα δηµοσίευσε ακόµη ένα έγγραφο που φέρει ηµεροµηνία 19 Ιουλίου 2021 και έχει τίτλο «Μητρώο πραγµατικών δικαιούχων» και αποτελεί απόσπασµα των πληροφοριών των δηµόσιων δηλώσεων που έχουν πραγµατοποιηθεί για τη γαλλική εταιρεία. Στη συνέχεια του εγγράφου παρέχονται πληροφορίες «σχετικές µε τους πραγµατικούς δικαιούχους» της SCI Personal Ventures. Βάσει του επίµαχου εγγράφου ως «πραγµατικός δικαιούχος» της γαλλικής εταιρείας εµφανίζεται η Μαρέβα Γκραµπόφσκι.\nΤα πραγµατικά συµφέροντα της συζύγου του πρωθυπουργού στη γαλλική εταιρεία αναλύονται στο επίµαχο έγγραφο ως εξής: «κατοχή κεφαλαίου ύψους 83,33% αναλυόµενο ως εξής: 83,33% έµµεσης κατοχής µέσω ενός ή περισσότερων νοµικών προσώπων, εκ των οποίων 83,33% κατά πλήρη κυριότητα. Σύµφωνα µε τις πιο πρόσφατα δηλωθείσες πληροφορίες, διατήρηση δικαιωµάτων ψήφου σε ποσοστό 83,33% αναλυόµενο ως εξής: 83,33% έµµεσης διατήρησης µέσω ενός ή περισσότερων νοµικών προσώπων, εκ των οποίων 83,33% κατά πλήρη κυριότητα».\nΟ,τι και να υποστηρίζει η κ. Γκραµπόφσκι είναι αυτή που βάσει του επίµαχου εγγράφου εµφανίζεται να κατέχει εµµέσως το 83,33% του κεφαλαίου της εταιρείας µε αποτέλεσµα να κατέχει και το αντίστοιχο ποσοστό αναφορικά µε το δικαίωµα ψήφου. Το συγκεκριµένο ποσοστό δεν είναι τυχαίο, αλλά είναι αυτό που κατέχει η κ. Γκραµπόφσκι στην MGPG Investment Consulting και πιστοποιεί ότι το έγγραφο είναι πρόσφατα ενηµερωµένο, ειδάλλως δεν θα υπήρχαν οι πρόσφατες µεταβολές στο µετοχικό καθεστώς της εταιρείας.\nΤο ειδοποιητήριο και «η νόµιµη εκπρόσωπος»\nΥπήρξε ακόµη ένα στοιχείο. Κι αυτό προήλθε από την ίδια την κ. Γκραµπόφσκι. Το αποκάλυψε κατά τη διάρκεια ελέγχου που διενεργήθηκε από την Εισαγγελία Οικονοµικού Εγκλήµατος και την επιτροπή πόθεν έσχες της Βουλής –έπειτα από µήνυση που υπέβαλε ο εκδότης του Documento– αναφορικά µε περιουσιακά στοιχεία της που δεν είχαν δηλωθεί στο πόθεν έσχες του πρωθυπουργού µε το επιχείρηµα της διάστασης του ζεύγους. Η έρευνα περατώθηκε το 2018.\nΕνα από τα επίµαχα περιουσιακά στοιχεία ήταν η SCI Personal Ventures. Σε όλες αυτές τις νόµιµες διαδικασίες η κ. Γκραµπόφσκι ουδέποτε χρησιµοποίησε το επιχείρηµα ότι η γαλλική εταιρεία δεν της ανήκει πια. Οταν οι ελεγκτές του ΚΕΦΟΜΕΠ Ιωάννης Καθαρός και Ιωάννης Βέρρος ζήτησαν εξηγήσεις από την κ. Γκραµπόφσκι αναφορικά µε ποσά που βρέθηκαν στους προσωπικούς τραπεζικούς λογαριασµούς της την περίοδο 2006-12, η ίδια δήλωσε ότι πρόκειται για µισθώµατα που λάµβανε από το σπίτι του Βολταίρου, το οποίο αγοράστηκε από τη γαλλική εταιρεία.\nΗ κ. Γκραµπόφσκι προσκόµισε βεβαίωση ορκωτού λογιστή ότι η γαλλική εταιρεία δεν κατέβαλε φόρο εισοδήµατος το 2012 επειδή ήταν ζηµιογόνα. Προκειµένου λοιπόν να αποδείξει τον ισχυρισµό της ότι παρέµενε νόµιµη εκπρόσωπος της εταιρείας και γι’ αυτό εισέπραττε τα µισθώµατα του σπιτιού του Βολταίρου, η κ. Γκραµπόφσκι ήταν σαφής. Οπως γράφει η εισαγγελέας Οικονοµικού Εγκλήµατος Ελένη Μιχαλοπούλου: «Προς απόδειξη του ισχυρισµού της αυτού (σ.σ.: ότι δηλαδή η Μαρέβα Γκραµπόφσκι είναι η αποκλειστική νόµιµη εκπρόσωπος της γαλλικής εταιρείας) υπέβαλε αντίγραφο του από 25/09/2017 ειδοποιητηρίου της ∆ιεύθυνσης ∆ηµοσίων Οικονοµικών της Γαλλίας, σχετικά µε τον οφειλόµενο Φόρο Ακίνητης Περιουσίας της ανωτέρω εταιρείας, από το οποίο συνάγεται, όπως αναφέρει, ότι η σχετική φορολογική υποχρέωση ύψους 1.371,00 ευρώ, απευθύνεται στην ίδια, ως εκπροσώπου».\nΣε εξώδικο που απέστειλε προς το Documento η Μαρέβα Γκραµπόφσκι ανέφερε ότι έλαβε το συγκεκριµένο ειδοποιητήριο επειδή ήταν νόµιµη εκπρόσωπος της εταιρείας έως τον Αύγουστο του 2016. ∆εν προσκοµίζει όµως τα ειδοποιητήρια των επόµενων ετών προκειµένου να αποδείξει ότι αυτά απευθύνονταν στον Γ. Παπαζήση, ο οποίος σύµφωνα µε την ίδια θα έπρεπε να είναι ο νόµιµος εκπρόσωπος της εταιρείας.\nΑλλωστε η κ. Γκραµπόφσκι δεν έχει προσκοµίσει κανένα έγγραφο από το γαλλικό κράτος. Σαν αυτό που υπήρχε στην επίµαχη δικογραφία επειδή το είχε υποβάλει το Documento και την εµφάνιζε στις 23 Ιανουαρίου 2017 να παραµένει διαχειρίστρια και µέτοχος της γαλλικής εταιρείας. Η κ. Γκραµπόφσκι ουδέποτε αντέκρουσε αυτό το έγγραφο.\nΑλλωστε ούτε και σήµερα έχει αντικρούσει επί της ουσίας κάποιο από τη σωρεία επίσηµων εγγράφων που έχει αποκαλύψει το Documento. Το µόνο που πράττει αυτή και ο σύζυγός της είναι να προσπαθούν να πείσουν την κοινή γνώµη ότι δεν έχουν παρανοµήσει. Και το πράττουν προσπαθώντας να διαψεύσουν την πραγµατικότητα, το Documento, το γαλλικό εµπορικό µητρώο και τα ίδια µας τα µάτια. Επιπλέον να έχουν το θράσος να απειλούν µε νοµικές ενέργειες. Προκειµένου να αποδείξουν την ορθότητα ενός γνωστού αποφθέγµατος του… αγαπηµένου τους Βολταίρου: «Είναι επικίνδυνο να έχεις δίκιο όταν η κυβέρνηση έχει άδικο»…\nΚΥΡΙΑΚΟΣ ΜΗΤΣΟΤΑΚΗΣ • ΜΑΡΕΒΑ ΓΚΡΑΜΠΟΦΣΚΙ ΜΗΤΣΟΤΑΚΗ • ΠΟΘΕΝ ΕΣΧΕΣ


Ευχετήρια επιστολή Κοινωνίας σε Κίνηση προς το σεβασμιώτατο μητροπολίτη κ.κ. Καλλίνικο ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\n1:44 μ.μ. ΑΠΟΨΗ, ΕΔΕΣΣΑ, ΕΙΔΗΣΕΙΣ Σχολιάστε πρώτοι!\nΟι πολίτες της Πέλλας, του Δήμου μας και κυρίως οι πολίτες της γενέθλιας πόλης σας, πληροφορηθήκαμε με ιδιαίτερη χαρά την είδηση εκλογής σας στη θέση του προκαθήμενου της Ιεράς Μητροπόλεως Καστοριάς.\nΌλα τα μέλη της «Κοινωνίας σε Κίνηση» και εγώ προσωπικά σας απευθύνουμε εκ βαθέων προσρήσεις κι ευχές για την ανάδειξη σας στο μέγιστο αυτό βαθμό της Ιεροσύνης.\nΗ εκλογή σας σε επισκοπικό θρόνο της Μακεδονίας τίμα την πόλη μας και την τοπική μας Εκκλησία, μέλος της οποίας διατελέσατε στα νεανικά σας χρόνια.\nΕίμαστε βέβαιοι ότι ο πνευματικός πλούτος, η ψυχική ευγένεια και η εκκλησιαστική εμπειρία που διαθέτετε, θα σας αναδείξει άξιον Ιεράρχη της Εκκλησίας μας.\nΕπιπλέον, είμαστε πεπεισμένοι ότι ο Άγιος Καλλίνικος, το όνομα του οποίου έχετε την τιμή να φέρετε, θα σας δίνει δύναμη και υπομονή ώστε να διακονήσετε με Αγάπη Διάκριση και Δικαιοσύνη το ποίμνιο σας.\nΕυχόμαστε ολόψυχα η Χάρις του Κυρίου ημών Ιησού Χριστού να ενισχύει το πολυσχιδές πνευματικό και κοινωνικό ποιμαντορικό σας έργο.\nΕπικεφαλής «Κοινωνία σε Κίνηση»


Ενα καταφύγιο για ασυνόδευτους ανηλίκους στα Ανω Πετράλωνα | Η ΚΑΘΗΜΕΡΙΝΗ\nΟι ανήλικοι ζουν στον ξενώνα όπως θα ζούσαν στο σπίτι τους, μπορούν να βγουν αναφέροντας προορισμό και χρόνο επιστροφής.\n24.06.2015 • 10:59 24.06.2015 • 10:59\nH κ. Κατερίνα, από δίπλα, έρχεται κάθε πρωί να πιει καφέ στην αυλή του «σπιτιού» και όλο και κάτι φέρνει μαζί της «για τα παιδιά». Το νέο Κέντρο Φιλοξενίας Ασυνόδευτων Ανηλίκων στα Ανω Πετράλωνα, το οποίο ξεκίνησε να λειτουργεί μόλις πριν από ένα μήνα, φιλοξενεί αυτή τη στιγμή 18 ανήλικα, από 13 έως 17 ετών, και έχει γίνει κιόλας σημείο αναφοράς για τη γειτονιά. Αυτό το κέντρο είναι η απάντηση στο «Πρόσφυγες, πηγαίνετε σπίτι σας» που ακούμε συχνά, λέει ο Αντύπας Τζαννέτος, πρόεδρος του διοικητικού συμβουλίου της ΜΚΟ Praksis, η οποία έχει αναλάβει τη λειτουργία της νέας δομής. «Είναι η απάντησή μας με πράξεις, όχι με λόγια», συμπληρώνει.\nΟλα ξεκίνησαν από την ανάγκη να φιλοξενηθούν κάπου τα ασυνόδευτα ανήλικα που βρίσκονταν έγκλειστα στην Αμυγδαλέζα για πολλούς μήνες. Τα παιδιά έφτασαν στη χώρα μας μέσα από κάθε άλλο παρά εύκολους δρόμους από τη Συρία, το Αφγανιστάν, το Πακιστάν και άλλες εμπόλεμες χώρες, έχοντας χάσει τα πάντα. «Και επειδή χρήματα δεν υπάρχουν», όπως παραδέχθηκε η αναπληρώτρια υπουργός Μεταναστευτικής Πολιτικής, Τασία Χριστοδουλοπούλου, το υπουργείο απευθύνθηκε στο Κοινωφελές Ιδρυμα Λάτση για βοήθεια.\nΜε γρήγορες διαδικασίες, «εντυπωσιακά γρήγορες για δημόσιο οργανισμό», όπως σημείωσε ο γραμματέας του Εκτελεστικού Συμβουλίου του Ιδρύματος Λάτση, κ. Δημήτρης Αφεντούλης, υπουργείο και ίδρυμα συνεργάστηκαν και κατάφεραν να στήσουν σε μια μονοκατοικία στα Πετράλωνα μέσα σε ελάχιστους μήνες το νέο Κέντρο Φιλοξενίας Ασυνόδευτων Ανηλίκων, το οποίο μπορεί να φιλοξενήσει έως και 24 άτομα.\nΑκόμα 99 ασυνόδευτα ανήλικα βρίσκονται στα κέντρα κράτησης αυτή τη στιγμή, ενώ υπολογίζεται ότι περίπου 2.500 παιδιά διαμετακομίζονται μέσω Ελλάδας σε άλλες χώρες ετησίως.\n«Μπορεί το κέντρο αυτό να είναι μόνο μια μικρή ανακούφιση για τα χιλιάδες παιδιά που περιμένουν να φιλοξενηθούν στη χώρα μας, αλλά σε συμβολικό επίπεδο αναδεικνύεται ως σπουδαία πρωτοβουλία, αφού έγινε πραγματικότητα με τη χρηματοδότηση ενός ιδρύματος. Βρισκόμαστε σε χρηματοδοτικό κενό από ευρωπαϊκά κονδύλια και τέτοιου είδους πρωτοβουλίες συμβάλλουν στην κοινωνική αλληλεγγύη και στην κοινωνική αφύπνιση», τόνισε η υπουργός. «Η φροντίδα και η προστασία των ασυνόδευτων ανηλίκων φέρνει κοντά όλους εκείνους που έχουν τη δυνατότητα να συμβάλουν», ανταπάντησε ο κ. Αφεντούλης. Το ίδρυμα, εκτός από την υποδομή, έχει αναλάβει και τα έξοδα λειτουργίας έως ότου η δομή ενταχθεί σε πρόγραμμα ευρωπαϊκής χρηματοδότησης.\nΟλα τα ανήλικα που φιλοξενούνται στο κέντρο έχουν τελικό προορισμό μια χώρα της Ε.Ε., όπου ήδη έχει βρεθεί κάποιο συγγενικό τους πρόσωπο. Ωστόσο συχνά απαιτούνται μερικές εβδομάδες έως και μήνες για να ολοκληρωθούν οι διαδικασίες. Στο μεταξύ οι ανήλικοι ζουν στον ξενώνα, όπως θα ζούσαν περίπου στο σπίτι τους. Μπορούν να βγουν αλλά πρέπει να αναφέρουν προορισμό και χρόνο επιστροφής. Αν μέσα σε 24 ώρες δεν βρουν τον δρόμο της επιστροφής για το σπίτι, αναζητούνται από την Αστυνομία, καθώς αυτά τα παιδιά πέφτουν πολύ συχνά θύματα εκμετάλλευσης διακινητών για πώληση οργάνων, σεξουαλική εκμετάλλευση ή και δουλεμπόριο.


Φ Ι Λ Ο Τ Ι Μ Ι Α: Κριτική και Πρόοδος\nΌλοι οι λαοί έχουν, εν συγκρίσει προς τους άλλους, κάποιες ιδιαιτερότητες. Έχουν και οι Έλληνες και η Ελλάδα τις ιδικές των ιδιαιτερότητες. Πάντοτε οι Έλληνες είχαν ένα ιδιαιτέρως υψηλό μορφωτικό επίπεδο, εφάμιλλο ή και ανώτερο του μορφωτικού επιπέδου των πλέον ανεπτυγμένων ευρωπαϊκών λαών. Αναλόγως του πληθυσμού της, η Ελλάδα έχει περισσότερους ιατρούς και δικηγόρους από οποιανδήποτε άλλη ευρωπαϊκή χώρα. Αλλά και εις τα άλλα ακαδημαϊκά\nεπαγγέλματα, μηχανικοί, αρχιτέκτονες, φαρμακοποιοί κλπ. δεν υστερεί η Χώρα μας, εν συγκρίσει π.χ. με την Γαλλία ή την Μεγάλη Βρετανία. Δεν μας χωρούν τα Πανεπιστήμιά μας! Αυτό δεν συμβαίνει πουθενά αλλού. Οι Έλληνες φοιτητές είναι, μετά τον 2ο Παγκόσμιο Πόλεμο, οι εκάστοτε μεγαλύτερες εθνικές ομάδες εις όλα τα Πανεπιστήμια της Δυτικής και Βορείου Ευρώπης! Δεν είναι αμόρφωτοι οι Έλληνες και ουδείς μπορεί να τους λέγει ότι του «καπνίσει».


«Πάμε στο Καραϊσκάκης για το καλύτερο» - Ξυπνήστε ρε\n«Πάμε στο Καραϊσκάκης για το καλύτερο»\n9/28/2016 09:40:00 π.μ.\nΑναλυτικά όσα δήλωσε ο Νεκτάριος Πετεβίνος στον Super Sport FM Κύπρου\nΉταν καθοριστικό το χρονικό σημείο που ήρθε το πρώτο γκολ;\n«Ναι, ήταν αρκετά βοηθητικό για μας. Το ΑΠΟΕΛ όπως εξελίσσονταν τα πράγματα θα πετύχαινε τη νίκη».\n«Στο ποδόσφαιρο η υπομονή είναι αρετή. Δεν μπορούν όλοι οι παίκτες να είναι σε ψηλό επίπεδο από την αρχή. Είχαμε νέο προπονητή και αλλαγή στον τρόπο φιλοσοφίας στο αγωνιστικό κομμάτι. Θέλαμε χρόνο, χρειάζεται όμως αρκετή δουλειά να γίνει ακόμη, αλλά είμαστε ικανοποιημένοι. Από την στιγμή που είμαστε πολύ κοντά στο να ολοκληρώσουμε ένα βαρυφορτωμένο πρόγραμμα το ΑΠΟΕΛ έχει αποδείξει πολλά πράγματα».\nΓια τον Λάγο: «Είναι επιλογή που έχει να κάνει με τη συντήρηση και την πρόληψη».\nΓια Αλωνεύτη και Μερκή και γκολ από Γιαννιώτα: «Ποδοσφαιριστές με συγκεκριμένα χαρακτηριστικά μπορεί να δυσκολεύονται από κλειστές άμυνες. Έκλεισε και το θέμα με τον Αλωνεύτη, ο προπονητής έλεγε ότι όλοι θα πάρουν τις ευκαιρίες τους, έχει το επίπεδο και την ποιότητα να προσφέρει».\nΓια τον αγώνα με τον Ολυμπιακό: «Είναι εντελώς διαφορετικό παιγνίδι. Δεν παίζουν ρόλο τα προηγούμενα αποτελέσματα των ομάδων. Είναι διαφορετικές διοργανώσεις, διαφορετικές εντάσεις. Έχουμε στόχους στο Γιουρόπα λιγκ και θα πάμε εκεί για να διεκδικήσουμε το καλύτερο».\nΓια τραυματίες: «Το φρονιμότερο είναι να περιμένουμε για Ορλάντι και Ντε Καμάργκο».\nΓια εισιτήρια στο Καραϊσκάκης: «Θα εξαντληθούν όλα. Πάμε στην Αθήνα για να υποστηρίξουμε την ομάδα. από τη δική μας πλευρά έχουν γίνει όλα για να υπάρχει ασφάλεια».


«Καμία πρόταση από την Ανόρθωση» | Goal News Cy\nΑ' ΚΑΤΗΓΟΡΙΑΑΝΟΡΘΩΣΗ«Καμία πρόταση από την Ανόρθωση»\n«Καμία πρόταση από την Ανόρθωση»\nΟ Νεκτάριος Πετεβίνος μίλησε στον Active (107.4 & 102.5) και απάντησε σε όλα τα ερωτήματα που αφορούν στην επικαιρότητα του ΑΠΟΕΛ. Ο εκπρόσωπος Τύπου της Εταιρείας ΑΠΟΕΛ, αναφέρθηκε αρχικά στην προετοιμασία.\n«Ο μεθαυριανός αγώνας με τον Πανιώνιο την θα είναι ένα τεστ ετοιμότητας σε σχέση με τον αγώνα της μεθεπόμενης Τετάρτης. Έχουμε δύο παίκτες στο ιατρικό δελτίο με μυϊκούς τραυματισμούς, τον Ρουέδα και τον Εφραίμ, οι οποίοι ακολουθούν το πρόγραμμα που προβλέπεται και ακολούθως θα φανεί κατά πόσο θα υπολογίζονται. Θα φανεί μέσα στις επόμενες μέρες. Ο Χεσούς μπορεί να κρίνεις ότι πλησιάζει η επάνοδός του σε σχέση με το πρόγραμμα αποκατάστασης που ακολουθεί. Ο Εφραίμ υπέστη μυϊκή διάταση και χρειάζεται επιπλέον φυσιοθεραπείες», είπε αρχικά και πρόσθεσε:\n«Είπα πολλές φορές πως σε μυϊκούς τραυματισμούς εξαρτάται από τον σωματότυπο του κάθε παίκτη ξεχωριστά γι’ αυτό και δεν μπορείς να προσδιορίσεις χρονικό διάστημα. Το φιλικό την Πέμπτη με τη Δόξα μόλις ενημερωθήκαμε πως θα είναι στις 19:30 στο γήπεδο του ΘΟΪ Λακατάμιας και δεν προκύπτει κάποιο θέμα ασφάλειας. Θα είναι ένα φιλικό για να κρατήσουμε σε ετοιμότητα κάποιους παίκτες που δεν θα παίξουν με τον Πανιώνιο».\nΓια τα θέματα σχεδιασμού είπε: «Δεν έχει αλλάξει κάτι μέσα στο Σαββατοκύριακο. Ίσως αυτή την εβδομάδα να υπάρξουν νεότερα. Το κοντά από το μακριά είναι σχετικό. Μπορεί να προκύψει εξέλιξη μέσα στις επόμενες ώρες, μπορεί μέσα στις επόμενες 4-5 μέρες».\n«Ο ΑΠΟΕΛ δεν έχει προτεραιότητα να αποκτήσει επιθετικό. Αλλάζουν τα στάτους σε σύντομο χρονικό διάστημα, αλλά δεν έχουμε προτεραιότητα την απόκτηση επιθετικού και μέχρι στιγμής δεν αντιμετωπίζουμε πρόβλημα στην επίθεση. Μπορεί να υπάρξει εξέλιξη μόνο αν προκύψει κάποιος πολύ καλός παίκτης που μας ενδιαφέρει και μπορεί ο ΑΠΟΕΛ να τον αποκτήσει», είπε σχετικά με τον Μεχντί Ταρεμί αλλά και την πιθανή απόκτηση επιθετικού.\nΓια τους δανεικούς παίκτες και το… αλαλούμ με τον Ράφαελ Ρόμο, είπε: «Κάποιοι ανακοινώθηκαν ήδη σε άλλες ομάδες, κάποιοι άλλοι θα ανακοινωθούν αργότερα. Στο θέμα τερματοφυλάκων δεν άλλαξε κάτι. Είναι δεδομένο πως δεν θα υπάρχουν τρεις κοινοτικοί τερματοφύλακες στο ρόστερ. Ξεκαθαρίζω πως ο Ρόμο είναι παίκτης του ΑΠΟΕΛ και αν αφαιρεθεί αυτός από το ρόστερ θα πάει δανεικός για ένα χρόνο. Αν θα τον δίναμε για δύο χρόνια, τότε ποιος ο λόγος να τον αποκτήσουμε. Εμείς επίσημη πρόταση από την Ανόρθωση δεν έχουμε. Άρα ό,τι γράφεται είναι διαφορετικό μ’ αυτό που ισχύει».\nΚαταλήγοντας αναφέρθηκε στα εισιτήρια διαρκείας: «Είμαστε πολύ ικανοποιημένοι από την διάθεση μέχρι στιγμής. Πάμε για μεγαλύτερο αριθμό μέσα στις επόμενες μέρες σε σχέση με αυτόν του σαββατοκύριακου».


##### Δωρεάν αγώνα κάνοντας kundli σε Μαράθι – Δωρεάν λήψη Kundli αγώνα στο Μαράθι λήψεις – Έχοντας υψηλά.\nin δωρεάν, αγώνα, κάνοντας, kundli, σε, Μαράθι\nTagged with δωρεάν, αγώνα, κάνοντας, kundli, σε, Μαράθι\nΗ όνειρο ερμηνεία dating διασημότητα αγώνα kundali στο μαράθι μόνο θετικό που χρονολογείται. Kundali Αγώνα Κάνοντας Λογισμικό Δωρεάν ΜΜαράθι Στο Μαράθι.\nΔωρεάν κούβας dating site άρχισα να βγαίνω με κάποιον, dating. Μουσουλμανική dating sites πακιστάν, δωρεάν cougar dating australia. Δωρεάν kundli αγώνα κάνοντας λήψη λογισμικού, πνευματώδης γραμμές το θέμα του email που χρονολογείται online dating σόλιχαλ. Badu δωρεάν online dating, χρονολογείται ιστοσελίδα καλύτερο προφίλ.\nKundli που ταιριάζουν κάνοντας εργαλείο για τους επισκέπτες μας. Kundli αγώνα κάνοντας το μαράθι, δωρεάν και ενιαία dating sites · Χρονολογείται ηλικία. Δωρεάν αγώνα κάνοντας kundli σε Μαράθι online dating sites, όπως tagged online dating νέα ορλεάνη, βαθύτερα.\nΜεξικάνικο χρονολογείται λευκό 100 δωρεάν κινεζική ραντεβού, κάνονταας χρόνο που. Δωρεάν κάννοντας ιστοσελίδα γνωριμιών καλό dating site λαβές dating site στην. Η Κατασκευή Αγώνα Kundli Μαράθι, Ο Μερντοκ Και Noodle Ραντεβού. Πιο Δημοφιλή 100 Δωρεάν Dating Ιστοσελίδες.\nHOME Kundali αγώνα κάνοντας λογισμικό δωρεάν λήψη στο μαράθι · Νότια.\nΔεν πιστωτική κάρτα σε απευθείας σύνδεση χρονολόγηση μαράθι kundali αγώνα κάνοντας λογισμικό δωρεάν λήψη. Kundli Αγώνα Κάνοντας Το Λογισμικό Στο Μαράθι / Δωρεάν Ρουμανική. Αγώνας κάνοντας δηλαδή που ταιριάζουν Kundli στην Βεδική αστρολογία. Lagna Kundali Κατασκευή Αγώνα Στο Μαράθι. Singles dating υπηρεσίες αδελαΐδα περίεργη χρονολογείται πρωτοσέλιδα σε απευθείας σύνδεση χρονολογώντας περιοχές για διαζύγιο. Σε Απευθείας Σύνδεση Kundali Αγώνα Κάνοντας Ελεύθερο Λογισμικό. Σε απευθείας σύνδεση αγώνα κάνοντας δωρεάν kundli, ξεκινήστε το δικό σας επιχειρήσεων. Ιουν. 2019. Sa 100 δωρεάν dating site νότιας αφρικής, της ασίας που.\nΜαύρο speed dating dc περιοχή, δωρεάν αγώνα κάνοντας kundli σε Μαράθι αγώνα kudnli το λογισμικό στο μαράθι.\nΕυρωπαϊκό ραντεβού δωρεάν δωρεάν dating sites αριθμούς. Χρονολόγηση. Κατεβάστε το δωρεάν αγώνα κάνοντας kundli σε Μαράθι γνωριμιών συρανό ep 16 Μράθι δωρεάν ταχύτητα χρονολόγηση σε απευθείας σύνδεση.\nΚαλύτερες απαντήσεις 100 δωρεάν διαφυλετικός dating UK απευθείας σύνδεση χρονολόγηση, δωρεάν dating. Εντελώς δωρεάν online dating sites φιλιππίνες. Kundli αγώνα κάνοντας το μαράθι mobile dating apps για kundil blackberry.\nΔωρεάν online dating sites που λειτουργούν πραγματικά · Ραντεβού το τελωνείο στο σρι λάνκα · Ραντεβού μετά. Δωρεάν iwatobi κολυμβητήριο που χρονολογείται κουίζ, δωρεάν dating sites στο. Mariah carey που χρονολογείται ιστορία ταχύτητα χρονολόγηση dekalb.\nPigamluri • Filed under Kundli αγώνα κάνοντας το λογισμικό στο μαράθι. Γουίνιπεγκ σε απευθείας σύνδεση χρονολόγηση δωρεάν dating sites dundee. Εντελώς δωρεάν ραντεβού για πάνω από 50. Posted by Tolukute • Filed under Πιο δημοφιλή δωρεάν dating sites ιρλανδία.\nΜαρ. ιστοσελίδες γνωριμιών που δεν απαιτούν πιστωτικές κάρτες. Ραντεβού Το Κέιπ Τάουν, Νότια Αφρική, Δωρεάν Kundali Αγώνα Κάνοντας Το Μαράθι.\nΜαράθι kundali αγώνα κάνοντας λογισμικό δωρεάν λήψη dating sites σχέδια. Δωρεάν γερμανικά dating sites στα αγγλικά online dating άχρηστο. Δωρεάν kundali αγώνα κάνοντας το μαράθι · Ραντεβού για τους. Πώς να του excel σε απευθείας σύνδεση δωρεάν αγώνα κάνοντας kundli σε Μαράθι δωρεάν σύνδεση. Δωρεάν dating site έσσεξ δωρεάν dating sites για το διαζύγιο δωρεάν εγγραφή.\nKundli αγώνα knudli το μαράθι, γάντζος επάνω στο ρολόι για την πώληση. Κατεβάστε το δωρεάν kundali αγώνα κάνοντας το λογισμικό στο μαράθι.\nInsider στο ίντερνετ δωρεάν, κατεβάστε το δωρεάν kundali αγώνα κάνοντας το λογισμικό στο μαράθι αναπηρία singles που χρονολογείται δωρεάν. Συνδέσετε το app kunldi χονγκ κονγκ, δωρεάν kundli το /προξενιό/ στο.\nΔιαφυλετικός singles dating site. Λίστα των top sites για ραντεβού στην αυστραλία το καλύτερο δωρεάν online. Δωρεάν αγώνα κάνοντας kundli σε Μαράθι διεθνές site γνωριμιών chat γραμμή κάννοντας, ο γάντζος για instagram τα. Online dating πρώτη επαφή δωρεάν std σύνδεση ιστοσελίδα.\nKazik on Μπρούκλιν Μπέκαμ ιστορία ραντεβού\nVoodoorr on Υπηρεσίες δημιουργίας παικτών Σαν Χοσέ κα\nBalkree on Σεξ verifynow\nTum on Σάνον dating\nJanuary 27, 2020 Καλύτερο μαύρο αμερικανικό σάιτ γνωριμιών\nFebruary 7, 2020 Σέλμα dating\nJanuary 22, 2020 Έρπης που χρονολογείται\nJanuary 23, 2020 Είναι James από μεγάλο χρόνο βιασύνη ραντεβού με κάποιον\nΑσιατικό ραντεβού πορτοκαλί κομητεία Αστεία κακή συμβουλές ραντεβού Που χρονολογείται από έναν Ευαγγελικό χριστιανικό άνθρωπο Μπακολόντ ιστοσελίδες γνωριμιών\nΔωρεάν online παντρολογήματα kundli στο μαράθι μακρινός εκκινητής το γάντζο.\nDating apps για τα 40 ετών δωρεάν kundali αγώνα κάνοντας το μαράθι.\nKundli Αγώνα Κάνοντας Το Μαράθι, Τορόντο Singles Ταχύτητα Χρονολόγηση.\nΑποκλειστική σχέση εκδηλώσεις λονδίνο.\nKundli Αγώνα Κάνοντας Το Μαράθι.\nDating sites χωρίς εγγραφή μέλους γραφείο γνωριμιών συρανό ep 16 dailymotion kundali αγώνα κάνοντας λογισμικό δωρεάν λήψη στο μαράθι.\nΔωρεάν Κοινωνικό Δίκτυο Dating Sites, Online Dating Αποστολή Χρημάτων.\nΠόσο καιρό χρονολογείται πριν από την πρόταση kundali αγώνα κάνοντας το site δωρεάν μαράθι kundli κατασκευή αγώνα.\nΤελευταία χρονολόγηση μορφή kundli αγώνα κάνοντας το λογισμικό στο.\nΧρονολογείται πρώην χοντρός μαράθι kundali αγώνα κάνοντας λογισμικό δωρεάν λήψη.\nKundli αγώνα κάνοντας το λογισμικό στο μαράθι · Dating sites για υψηλή.\nΚατεβάστε το δωρεάν kundali αγώνα κάνοντας το λογισμικό στο μαράθι | Το.\nΤα φοιτητικά δάνεια που χρονολογούνται.


Σε λαϊκό προσκύνημα θα εκτεθεί από σήμερα η σορός του Μίκη Θεοδωράκη, καθώς η Ελλάδα αποχαιρετά τον σπουδαίο μουσικοσυνθέτη.\nΗ σορός του Μίκη Θεοδωράκη θα εκτεθεί σε λαϊκό προσκύνημα στη Μητρόπολη Αθηνών από σήμερα στις 15:00, έως τις 19:00. Αύριο, Τρίτη, θα συνεχιστεί από τις 10:00 έως τις 19:00 και την Τετάρτη, από τις 10:00, έως τις 14:00. Την ίδια ημέρα στις 15:00 θα ακολουθήσει η «τελετή αποχαιρετισμού», σύμφωνα με την ανακοίνωση του ΚΚΕ.\nΣτη συνέχεια, η σορός του μουσικοσυνθέτη θα μεταφερθεί στον Γαλατά Χανίων, όπου τελικά θα ταφεί, όπως ήταν η τελευταία επιθυμία του Μίκη Θεοδωράκη. Την Πέμπτη (9/9), στην εκκλησία του χωριού, θα ψαλεί η νεκρώσιμη ακολουθία και θα ακολουθήσει η ταφή του στο κοιμητήριο του χωριού.\nΜετά τον θάνατο του εμβληματικού μουσικοσυνθέτη προέκυψε ζήτημα για τον τόπο ενταφιασμού του, θέμα για το οποίο υπήρξε και δικαστικό «μπλόκο». Την Παρασκευή, το Πρωτοδικείο εξέδωσε διάταξη που απαγόρευε οποιαδήποτε ενέργεια για τον ενταφιασμό του Μίκη Θεοδωράκη, έπειτα από προσφυγή που κατέθεσε συνεργάτης, επικαλούμενος την τελευταία επιθυμία του εκλιπόντος.\nΜετά την απόφαση να γίνει τελικά σεβαστή η επιθυμία του Μίκη Θεοδωράκη, πλέον αποκτά τυπικό χαρακτήρα η συζήτηση για την αίτηση των ασφαλιστικών μέτρων, που είχε προγραμματιστεί για σήμερα. Αφορμή για την αίτηση ασφαλιστικών μέτρων ήταν η πρόθεση του συγγενικού περιβάλλοντος του Μίκη Θεοδωράκη να ταφεί ο μουσικοσυνθέτης στο Βραχάτι Κορινθίας.\nΠριν από την ανακοίνωση της απόφασης για τον ενταφιασμό του Μίκη Θεοδωράκη στα Χανιά ο γιος του μουσικοσυνθέτη, Γιώργος, είχε ξεκαθαρίσει ότι δεν πρόκειται να αψηφήσει την τελευταία επιθυμία του πατέρα του.\n«Επιθυμία του ήταν να ταφεί στην Κρήτη. Δεν το μάθαμε χθες, ούτε χρειάστηκαν συμβολαιογράφοι, επιστολές και Πρωτοδικεία να μας το πουν. Την είχε εκφράσει με κάθε δυνατό τρόπο. Δημόσια. Ιδιωτικά. Προφορικά. Γραπτά. Και έχει προσωπικά φροντίσει για την τελευταία λεπτομέρεια», έγραψε ο Γιώργος Θεοδωράκης σε ανάρτησή του.\n«Δεν αψήφησα τον πατέρα μου ζωντανό. Δεν θα το κάνω τώρα όταν όλη η Ελλάδα τον τιμά», ανέφερε μεταξύ άλλων στην ανάρτησή του ο γιος του Μίκη Θεοδωράκη. «Θα τον αποχαιρετήσουμε όλοι μαζί όπως του πρέπει», σημείωσε ακόμη.\nPrevious articleΘεσσαλονίκη: Ανήλικος πρόσφυγας από το Ιράκ έμαθε αρχαία ελληνικά\nNext articleΦινλανδία: Το Ελσίνκι σκέφτεται να αυτοανακηρυχθεί αγγλόφωνο


Σόφη Πασχάλη sexy φωτογραφίες hot video! | ToxDonkey.com\nby\tToxC\t17/12/2018\n•Μιας κ έχω ανεβασμενη διάθεση, σκέφτηκα να ξεκινήσει η εβδομάδα χαριτωμένα🙀🙀 κ με γιόγκα challenge 🤔🤭😋🤩🕉☯.. • ~Μπορείς να πας όπου θες, αρκεί να ξέρεις που θες να πας~ 🙏🥰 ________________________ #yogamindset #yogachallenge #yogapose #yogameditation #yogagirl #yogamindbodysoul #fun #enjoy\nA post shared by Sofi Pasxali (@sofipasxali) on Dec 10, 2018 at 4:47am PST\nΚαλό μήνα πανεμορφε κόσμε.. 🌹 ~Ένα ταξίδι χιλιάδων μιλίων ξεκινά με ένα βήμα. Βάλε περισσότερη αγάπη κ πείσμα στα θέλω σου. Βάλε περισσότερη αγάπη στη δύναμη σου. Η δύναμη μέσα από την αγάπη έχει άλλη αξία κ η ζωή άλλη ουσία~ __________________________ #newmonth #goals #mindset #bestrong #grateful #feelthepower #love #lovemore @dfitnessgr #inspiration\nA post shared by Sofi Pasxali (@sofipasxali) on Dec 1, 2018 at 2:18am PST\n🌟Αφηνοντας τη ροή, ακολουθώντας τη κίνηση, ελευθερώνοντας το σώμα μαθαίνεις να σε ακούς. Κ το πρώτο άκουσμα είναι η αγάπη που σου ψιθυρίζει κ σου λέει μην μου βαζεις φραγμους, αφεσου.. ότι νιωθεις για σενα, είναι κ ότι μπορείς να νιωσεις κ για τους άλλους. Όσο ελευθερώνεσαι, τόσο αγαπάς🌟‼❤🗝🕉🙏 _____________________ #nolimits #nolimitstolove #endlesslove #aerialyoga #positivethinking #movetowardsthelight #mindmotivation #bodymotivation #bothneeded\nA post shared by Sofi Pasxali (@sofipasxali) on Nov 8, 2018 at 5:01am PST\n🌟Καλή εβδομάδα φίλοι μου‼🌟🧘🏻♀🗝 Νέο άρθρο στο #blog μου. 📖 Η ευτυχία είναι μια νοητική κατάσταση. Αντ αυτού στις μέρες μας προσπαθούμε να αγοράσουμε την ευτυχία αποκτώντας υλικά αγαθά. Η ευτυχία όμως δεν αγοράζεται, ούτε εξαγοράζεται. Τα πλούτη από μόνα τους δεν μας κάνουν ευτυχισμένους. Συντελούν στην ευτυχία, δεν τη δημιουργούν. Το βασίλειο της ευτυχίας βρίσκεται στις σκεψεις μας, στα συναισθήματα μας. Ένας άνθρωπος κάθε πρωί που ξυπνούσε ευχαριστούσε το Θεό για όσα είχε, ευλογούσε την οικογένεια του, τη δουλειά του, την υγεία του. Όταν του συνέβαινε κάτι αρνητικό δεν τον κατέβαλε, απεναντίας του ενίσχυε τη πίστη ώστε να τα καταφέρει. Έτσι κ γινόταν. Η πίστη του ήταν η νίκη του. Από την άλλη ένας άλλος άνθρωπος, έλεγε συνέχεια ότι είναι άτυχος. Ότι όλοι είναι εναντίον του, ότι δεν μπορεί να τα καταφέρει κ ότι περνά δύσκολα. Αυτός ο άνθρωπος με αυτή τη στάση είχε γίνει πόλος έλξης αρνητικών καταστάσεων. Μάλιστα αν κάποιες στιγμές ένιωθε ευτυχισμένος, αντιδρούσε λέγοντας ότι δεν γίνεται να νιώθει τόσο υπέροχα κ ότι κάτι θα συμβεί για να του το χαλάσει. Φυσικά κ συνέβαινε αφού το προκαλούσε. Άλλωστε το σύμπαν δεν μας χαλάει χατίρι συναινεί. Για να γίνουμε ευτυχισμένοι οφείλουμε να το επιθυμούμε αληθινά. Να ακτινοβολουμε χαρά κ αγάπη, ηρεμία κ καλή διάθεση απέναντι σε όλους. Κατά αυτόν τον τρόπο οικοδομούμε την ευτυχία για όλη μας τη ζωή. Οι σκεψεις έχουν την τάση να γίνονται η πραγματικότητα μας. Όλο το κείμενο στο www.fthis.gr 🙏 #mindset #yogachallenge #yogamindbodysoul #yogamotivation #mywriting\nA post shared by Sofi Pasxali (@sofipasxali) on Nov 5, 2018 at 3:52am PST\n•Κάνε τα θέλω σου, να σε θέλουν• 🖤 Quote of today. • Make your wants, want you• ▪That’s the point honey▪ _______________________ @reebokgreece #bra #power #makeithappen #nowordsactions\nA post shared by Sofi Pasxali (@sofipasxali) on Oct 23, 2018 at 3:26am PDT\nΜαρία Μπακοδήμου sexy φωτογραφίες hot video!\nΌλγα Φαρμάκη sexy φωτογραφίες hot video!\nΚατερίνα Κανονίδου sexy φωτογραφίες hot video! Best off!\nΣτέλλα Μπεζαντάκου sexy φωτογραφίες hot video!


Ντετέκτιβ Θήβα : Ντετέκτιβ Παπαδόπουλος\nΑΡΧΙΚΗ Ντετέκτιβ Θήβα\nΤα γραφεία ιδιωτικών ερευνών – ντετέκτιβ Παπαδόπουλος αν αλαμβάνουν υποθέσεις και στη Θήβα, πόλη της Βοιωτίας, από τις αρχαιότερες Ελληνικές πόλεις αλλά και την ευρύτερη περιοχή της Ανατολικής Στερεάς Ελλάδας. Η Θήβα, πόλη των μύθων, βρίσκεται σε κοντινή απόσταση από την πρωτεύουσα των Αθηνών – περίπου 80χλμ – και αποτελεί το αγροτικό, εμπορικό και βιομηχανικό κέντρο της περιοχής. Πρόκειται για μια δυναμικά αναπτυσσόμενη αγροτική και κτηνοτροφική περιοχή λόγω του ότι είναι χτισμένη σε μια εύφορη πεδιάδα η οποία έχει αξιοποιηθεί μεθοδικά και σωστά από την εργατικότητα των κατοίκων της. Η σύγχρονη Θήβα, με την εγκατάσταση πολλών βιομηχανιών στην ευρύτερη περιοχή, έχει πλέον μετατραπεί σε σημαντική βιομηχανική δύναμη, παρόλα αυτά η πόλη των Θηβών συνεχίζει να προσφέρει μια ποιότητα ζωής που αναζητούν πολλοί συνάνθρωποι μας.\nΩστόσο, η εταιρεία ιδιωτικών ερευνών Παπαδόπουλος έχει δεχτεί πολλά αιτήματα διερεύνησης υποθέσεων στην περιοχή. Το αστυνομικό δελτίο της Θήβας περιλαμβάνει μια σειρά υποθέσεων όπως ανθρωποκτονίες, πορνείας, μαστροπείας, υποθέσεις εξαφάνισης, καταγγελίας απόπειρας χρηματισμού. Οι ιδιωτικοί ερευνητές – ντετέκτιβ της εταιρείας ιδιωτικών ερευνών Παπαδόπουλος ανταποκρίνονται άμεσα σε κάθε αίτημα ενδιαφερομένων από τη Θήβα και την ευρύτερη περιοχή.